Tip dana: Porto – Juventus: “Stara dama” nema strah od Zmaja! – Kladjenje.rs\nHomeTip DanaTip dana: Porto – Juventus: “Stara dama” nema strah od Zmaja!\n17 Februara, 2021 Vlajko Tip Dana 0\nU sredu se nastavljaju mečevi osmine finala Lige šampiona, a za vas smo ovog puta pripremili duel koji se igra na stadionu “Dragao” gde će fudbaleri Porta dočekati Juventus.\nPorto: Primarni cilj je odbrana titule u Primeiri!\nProšle sezone su fudbaleri Porta svoje pravo lice pokazali tek nakon nastavka šampionata posle pauze zbog pandemije koronavirusa, i tada su izabranici Serža Konseisaa stigli prednost Benfike i nekoliko kola pre kraja i zvanično obezbedili titulu šampiona.\nSvakako da je i ovog puta primarni cilj bio odbrana naslova prvaka u Primeiri, ali kako sada stvari stoje to će biti izuzetno težak zadatak pošto u ovom trenutku Porto zauzima drugo mesto na tabeli i ima čak deset bodova manjka u odnosu na prvoplasirani Sporting koji pruža zaista fantastične partije u ovom šampionatu i nalazi se u jako dobroj situaciji, pošto imaju ogromnu prednost u odnosu na sve svoje najbliže rivale.\nU poslednje vreme ekipa sa stadiona “Dragao” ima ogromne probleme pa su tako na tri poslednja meča bez trijumfa, a u tom periodu su zabeležili tri vezana remija.\nSve je počelo na gostovanju kod Belenenseša kada nije bilo golova, da bi nakon toga aktuelni šampion ispustio bodove na gostovanju kod Brage iako su sve do 89. minuta vodili sa 0:2.\nNajzad, u prošlom kolu je Porto samo remizirao na svom terenu protiv Boaviste, a taj duel je završen rezultatom 2:2.\nŠto se Lige šampiona tiče, sigurno je da je tim iz Porta već ostvario svoj primarni cilj kada je ovo takmičenje u pitanju, i svakako da će biti bez pritiska u dvomeču protiv objektivno kvalitetnijeg rivala.\nJuventus: Može li “stara dama” konačno do Lige šampiona?\nNi “stara dama” ne igra onako kako smo to navikli u prethodnih nekoliko godina, kada bi ova ekipa u ovom delu prvenstva već imala nenadoknadivu prednost u odnosu na sve svoje rivale.\nOvoga puta su stvari dosta drugačije, pa se trenutno Kristijano Ronaldo i drugari nalaze na četvrtom mestu na tabeli uz osam bodova manjka u odnosu na prvoplasirani Inter, ali i meč manjka u odnosu na “neroazure” koji su do liderske pozicije došli u prošlom kolu, nakon kiksa Milana kod Specije.\nU prošlom kolu je “stara dama” odigrala jedan od svojih najslabijih mečeva u ovom šampionatu, pošto su poraženi na gostovanju kod Napolija na stadionu “Dijego Armando Maradona”, a taj duel je završen rezultatom 1:0, uz podatak da su izabranii Andree Pirla imali zrelije prilike na tom susretu.\nNaravno, ne treba zaboraviti da su pre toga “bjankoneri” eliminisali Inter iz polufinala italijanskog Kupa i tako sebi zakazali finale sa Atalantom, koja i ove godine igra brutalan fudbal.\nŠto se tiče Lige šampiona, svi pamtimo onu spektakularnu pobedu Juventusa na gostovanju kod Barselone, kada je bilo 0:3, što je bilo dovoljno za prvo mesto u grupi, i nešto lakšeg rivala u osmini finala najkvalitetnijeg evropskog klupskog takmičenja, a svakako da Porto to i jeste.\nŠto se tiče gostovanja, do sada je “stara dama” odigrala jedanaest mečeva van svog terena na kojima su ostvarili pet trijumfa, četiri remija i dva poraza.\nMora se priznati da je ipak Juventus daleko kvalitetnija ekipa od Porta, koji i bez toga ima dosta problema ove sezone.\nZbog svega toga vam toplo preporučujemo da ovde odigrate 2 koju kladionica Meridianbet plaća sa kvotom 2.15.\nNe treba ovde očekivati previše golova, ali smo mišljenja da će ih ipak biti, pa vam savetujemo da se ograničite sa igrom 2-3, za koju je kladionica Meridianbet pripremila fantastičnu kvotu 2.01.\nZa kraj, za očekivati je da “stara dama” koja je izraziti favorit na ovom gostovanju postigne dva ili više golova na “Dragau” pa vam hrabro preporučujemo da odigrate igru G2+ za koju je kladionica Meridianbet odredila koeficijent 2.28.\nMeč dana tenis: Stefanos Cicipas – Rafael Nadal: Dve godine kasnije Grk i Španac na istom mestu u borbi za polufinale\nTiket dana (sreda, 17.02.2021)


Svetski mediji o potvrdjivanju Ustava Srbije...\nTema: Svetski mediji o potvrdjivanju Ustava Srbije...\n30.10.2006., 16:21 #1\nSvetske novinske agencije prenele su pod naznakom hitno da je više od 50% upisanih birača u Srbiji, posle dvodnevnog referenduma, potvrdilo donošenje novog ustava, prvog u periodu posle vladavine Slobodana Miloševića. U izveštajima je ponovo posebno naglašena činjenica da se u preambuli Ustava potvrđuje da je Kosovo i Metohija sastavni deo Srbije, a nemačka štampa u internet izdanjima sinoć ističe činjenicu da je tim ustavom Srbija, prvi put posle 1918. godine, definisana kao nezavisna država na demokratskoj osnovi. Agencija AP prenela je čestitku premijera Vojislava Koštunice građanima Srbije na potvrđivanju novog ustava i njegovu izjavu da je „ovo istorijski trenutak i novi početak Srbije”. Američka agencija je takođe izvestila da su Srbi u Kosovskoj Mitrovici počeli da slave potvrđivanje novog ustava još pre zvaničnog objavljivanja rezultata, noseći, pod budnim okom međunarodnih mirovnih snaga, transparente s natpisima „Kosovo je srce Srbije”.\nAP je naveo i da je patrijarh Pavle glasao na referendumu, prekrstio se i rekao: „Neka bude sa Božjim blagoslovom”. I britanski Bi-Bi-Si javio je, pozivajući se na nezavisne posmatrače, da su glasači u Srbiji na referendumu podržali novi ustav, prvi posle raspada bivše Jugoslavije, potvrđujući da je Kosovo integralni deo zemlje. Radio prenosi i reči predsednika Vlade Srbije da je „ovo veliki trenutak za Srbiju”.\nDopisnik radija iz Beograda navodi da je u javnosti „bilo malo entuzijazma u vezi s referendumom”, upkros širokom političkom konsenzusu u cilju podrške Ustavu i intenzivnoj kampanji. Radio još navodi da je referendum održan i na teritoriji Kosova, koje je pod kontrolom UN od 1999. godine.\nNemački politički magazin „Špigl” i konzervativni „Frankfurter algemajne cajtung” (FAZ) objavili su u svojim internet izdanjima da je, prema podacima nezavisnih posmatrača, Ustav Srbije na referendumu prihvaćen. „Špigl” navodi da je Ustav prihvaćen tesnom većinom i ocenjuje da je taj dokument „važna predodluka za pregovore o budućnosti Kosova”. List ističe da novi ustav treba da poveže Pokrajinu Kosovo sa srpskom državom i navodi da u preambuli stoji da je Kosovo sastavni deo teritorije Srbije.\nFAZ ističe da je novim ustavom Srbija prvi put posle 1918. godine definisana kao nezavisna država. List piše da novi ustav treba Srbiju da postavi na demokratske osnove i navodi da on definiše Kosovo kao deo Srbije, bez obzira na tekuće pregovore o statusu te pokrajine. Nemački dnevnik navodi da će zvanični rezultati glasanja biti poznati u ponedeljak, a da je prema prvim procenama 51,6% birača glasalo za Ustav.\nFAZ prenosi i izjavu predsednika Skupštine Srbije Predraga Markovića da će Ustav u nedelju 5. novembra biti i svečano proglašen. I radio „Glas Amerike” sinoć je izvestio da je, prema preliminarnim rezultatima CESID-a na osnovu rezultata sa reprezentativnog uzorka od 600 biračkih mesta, novi ustav Srbije potvrđen na referendumu.\nU tekstu pod naslovom „Građani rekli ´da´ Ustavu” i radio Slobodna Evropa prenosi da je CeSID saopštio da je na referendumu potvrđen novi ustav Srbije. Odziv na referendumu bio je 53,5%, a za ustav je glasalo 51,6% od ukupnog broja birača, pokazuje procena CeSID-a na osnovu preliminarnih rezultata sa reprezentativnog uzorka od 600 biračkih mesta, prenosi „Slobodna Evropa”.\nAgencije su u izveštajima ukazale na to da je ustav potvrđen zahvaljujući velikom odzivu birača u poslednjim minutima referenduma. Rojters je ocenio da je Srbija danas „flertovala sa političkom krizom, jer je sve lebdelo na ivici neuspeha zbog apatije glasača”.\nNavodeći da je odziv birača, prema preliminarnim rezultatima, 53,5%, nemačka agencija DPA ukazuje da su oni usledili posle intenzivne kampanje političara u Srbiji zbog strahovanja da će odziv birača biti nizak. Neuspeh referenduma mogao je izazvati političku krizu u Srbiji, budući da su se sve veće političke stranke, crkva i druge organizacije založile za usvajanje novog ustava, primetila je nemačka agencija. (RTS)\nPoslednja poruka: 15.04.2008., 19:44\nPoslednja poruka: 14.06.2006., 23:57\nPredlog clana novog ustava Srbije\nPoslednja poruka: 23.03.2006., 00:58


- Da nismo potpisali novi ugovor sa Rusijom o transportu gasa u Evropu, tarife za ukrajinske korisnike skočile bi čak četiri puta - pojasnio je Makogon,\nIstovremeno, on je konstatovao i da je zbog puštanja u rad gasovoda Turski tok Ukrajina izgubila 15 milijardi kubnih metara gasa godišnje.\nNajveću štetu zbog Turskog toka pretrpela je Moldavija, jer je time izgubila praktično ceo prihod koji je dobijala od transporta gasa.\n- Faktički je preostao samo gas koji se šalje do Rumunije, što je oko pet miliona kubika dnevno, ali bi i to moglo da stane ako ruska strana počne da šalje plavi energent preko Bugarske - dodao je Makogon.\nRanije je objavljeno da je obim tranzita ruskog gasa kroz Ukrajinu prvog dana 2020. godine pao 5,3 puta u poređenju s prosekom iz decembra.\nAko je u decembru zapremina prosečno iznosila 261 milion kubnih metara, a 31. decembra je preko ukrajinskog gasnog sistema ispumpano 220,05 miliona kubnih metara, 1. januara taj pokazatelj iznosio je samo 49,3 miliona kubnih metara gasa, a 2. januara količina tranzita smanjena je još više - na 38,8 miliona kubnih metara.\nMoskva i Kijev su 30. decembra potpisali paket sporazuma o nastavku tranzita gasa kroz Ukrajinu, uključujući petogodišnji tranzitni ugovor.\nPrema njemu, Gasprom garantuje ispumpavanje 65 milijardi kubnih metara gasa prve godine i 40 milijardi kubnih metara naredne četiri godine.


Većina sudija Vrhovnog suda Brazila odbilo je žalbe dve levičarske stranke i sindikata koji su tražili otkazivanje turnira tako da će Kup Amerike početi u nedelju utakmicom između Brazila i Venecuele u Braziliji.\nKup Amerike je prvobitno trebalo da se održi u Argentini i Kolumbiji, ali su te zemlje odustale od toga.\nKolumbija je kao domaćin turnira otpala 20. maja usred talasa protesta protiv predsednika Ivana Dukea, a dok je Argentina odustala zbog situacije sa korona virusom.\nCONMEBOL je zatim, na iznenađenje mnogih, za domaćina izabrao Brazil gde je zdravstvena situacija ozbiljnija od one u Argentini.\nZbog toga su tri žalbe podnete Vrhovnom sudu, ali su sudije smatrale da nije na njima da otkažu Kup Amerike.\nPo mišljenju sudije Karmen Lusije, samo državne vlasti mogu da dozvole ili zabrane održavanje turnira.\nOna je navela da je sada na guvernerima država i gradonačelnicima da sprovode protokole kako bi se izbeglo veće širenje virusa.\nGradonačelnik Rio de Žaneira Eduardo Paes je prošle nedelje najavio da se neće ustručavati da zabrani utakmice u tom gradu ako se zdravstvena situacija pogorša.\nSudija Rikardo Levandovski je pozvao vladu predsednika Žaira Bolsonara da predstavi detaljan plan preventivnih mera pre početka turnira.\nIako je i on smatrao da nije na Vrhovnom sudu da otkaže turnir, kritikovao je činjenicu da je vlada pristala da ga organizuje u kratkom roku uprkos ozbiljnosti zdravstvene situacije.\nOdluka da se Kup Amerike igra u Brazilu izazvala je negodovanje u zemlju u kojoj se i dalje beleži oko 2.000 smrtnih slučajeva od korona virusa na dnevnom nivou.\nProtest protiv Kupa Amerike zakazan je za nedelju u Braziliji, nekoliko sati pre uvodnog meča.\nU utorak su i igrači brazilske reprezentacije izrazili nezadovoljstvo, ali su isključili bojkot.\n"Protiv smo organizacije Kupa Amerike, ali nikada nećemo reći ne reprezentaciji", napisali su oni na društvenim mrežama.\nFudbalska reprezentacija Brazila fudbalska reprezentacija Argentine fudbal Kup Amerike


Prvi revizori i proveravači bezbednosti saobraćaja – Srbija NASA Zemlja\nPrvi revizori i proveravači bezbednosti saobraćaja\nby admin July 15, 2021, 9:27 am 866 Views\nNa taj način su stručnjaci za bezbednost saobraćaja i projektovanje puteva, koji su prethodno prošli obuku i stručno se osposobili, stekli uslov da se bave poslovima revizora i proveravača bezbednosti saobraćaja na putu.\nAktivna primena usluga revizora i proveravača će, prema procenama, smanjiti broj poginulih na našim putevima za najmanje 100 ljudi godišnje, čime se procenjuju uštede od najmanje 100 miliona evra godišnje.\nIspiti su organizovani u ponedeljak i utorak, saopštila je agencija.\nStručno osposobljavanje sprovela su dva pravna lica koja je ovlastila Agencija za bezbednost saobraćaja: AMSS – Centar za motorna vozila d.o.o. i Saobraćajni fakultet u Beogradu.\nImajući u vidu koliko je put važan za bezbednost saobraćaja i da je prepoznat kao uticajni faktor nastanka svake treće saobraćajne nezgode, lako se može zaključiti koliko su velika očekivanja od procedura revizija i provera bezbednosti puta na polju unapređenja bezbednosti saobraćaja u Srbiji, kažu u ABS.\nDobijanjem prvih revizora i proveravača bezbednosti saobraćaja u Srbiji i njihovim uključivanjem u proces unapređenje bezbednosti saobraćaja, bezbednost puteva u Srbiji bi trebalo da se približi nivou najrazvijenijih zemalja sveta.\nZadatak revizora i proveravača ja da ”stave naočare sa dioptrijom bezbednosti saobraćaja” i da na put posmatraju isključivo na taj način, to jest u kojoj meri i kako utiče na bezbednost saobraćaja, i to u svim fazama životnog ciklusa puta, od planiranja trase puta, projektovanja puta, izgradnje puta i kasnije tokom eksploatacije.\nNjihov zadatak je da uoče sve nedostatke i probleme na putu i njegovom okruženju i ukažu na mere za unapređenje bezbednosti puta za svakog od korisnika puta (posmatrajući uslove na putu iz ugla vozača, iz ugla putnika, pešaka, biciklista, motociklista i slično).\nRevizori i proveravači će na put i okruženje posmatrati tako da put ne sme uzrokovati nastanak saobraćajnih nezgoda, ali i na način da putevi ”opraštaju greške vozača”.\nDrugim rečima, ukoliko se nezgoda ipak dogodi, da njene posledice budu što manje. Revizori će proveravati bezbednost puta dok je još na papiru, to jest u fazama planiranja i projektovanja puteva, a proveravači će proveravati bezbednost postojećih – izgrađenih puteva.\nLicenciranjem revizora i proveravača stvorili su se uslovi i za formiranje stručnih timova za identifikaciju i rangiranje opasnih deonica, tzv. ”crnih tačaka” na putevima u Srbiji, kao i za sprovođenje specifičnih analiza da li je i na koji način put uticao na nastanak saobraćajnih nezgoda sa poginulim licima.\nPoslednjih godina su se u Srbiji provere i revizije bezbednosti saobraćaja na putevima sprovodile sporadično, jer su upravljači puta bili prinuđeni da za te potrebe angažuju strance ili stručnjake sa stranim licencama, što je umnogome otežavalo i usporavalo uvođenje ovih alata za unapređenje bezbednosti puteva u praksu.\nOd danas će to biti u prilici i sa srpskim revizorima i proveravačima, kojih će biti dovoljno za sve nove projekte puteva i za celokupnu putnu mrežu Srbije, kako državnih, tako i lokalnih puteva, navedeno je u saopštenju.


Ko se sve može smatrati pripadnikom novinarske profesije? - Dijalog.net\nNaslovna Vesti Srbija Ko se sve može smatrati pripadnikom novinarske profesije?\nKo se sve može smatrati pripadnikom novinarske profesije?\nPostavljeno 2. July 2021.\nBeograd, 02. jul 2021. – Novinarstvo ne bi trebalo da bude formalno zvanje, već aktivnost sakupljanja i širenja informacija za javnost putem bilo kog sredstva masovnih komunikacija, koja se obavlja u javnom interesu i u skladu sa etičkim pravilima novinarstva kao profesije.\nPitanje – ko se sve može smatrati novinarom – sve češće se čuje na medijskoj sceni Srbije.\nU slučaja Milana Jovanovića, kome je zapaljena kuća, odbrana optuženog i kasnije osudjenog Dragoljuba Simonovića, bivšeg predsednika Opštine Grocka, insistirala je na pitanju da li je Jovanović uopšte novinar.\nNešto „komercijalniji“ pristup zavrteo se oko Ivana Ivanovića, voditelja i autora popularne emisije „Veče sa Ivanom Ivanovićem“ i polemike je li on komičar ili novinar.\nDeo opozicije, sa druge strane, smatra da zaposleni u većini tabloida nisu novinari i neretko odbijaju da komuniciraju sa njima.\nU svakom slučaju, pitanje ima li potrebe za definisanjem ko je novinar, postalo je važna društvena tema nakon što je tadašnji državni sekretar u Ministarstvu kulture i informisanja Republike Srbije, Saša Mirković, 23. oktobra 2015. izjavio da bi trebalo ozbiljno razmisliti o tome da li je potrebno definisati šta je i ko je novinar.\nMirković je pojasnio da je reč o obavezi koja proizilazi iz Akcionog plana za Poglavlje 23, koje se odnosi na pravosuđe i osnovna prava, te da će definisanje ovih kriterijuma doprineti unapređenju bezbednosti koja se novinarima garantuje članom 138. Krivičnog zakonika Republike Srbije.\nTakođe, dodao je da bi novinarska udruženja trebalo da vode taj proces.\nZli jezici su objašnjavali da je direktan povod za ovu poprilično iznenadnu inicijativu postupak protiv Danila Redžepovića, vlasnika portala Teleprompter. On je objavio jedan tajni dokument, a na insistiranje policije da otkrije ko mu je dostavio sporan papir, Redžepović se pozvao na novinarsko pravo zaštite izvora. Vlast se upirala da dokaže da vlasnik Telepromtera nije novinar, pa su čak i policajci dolazili u NUNS i UNS da utvrde da li je Redžepović član ovih udruženja.\nSada, kad se kreće u izmene Zakona o javnom informisanju, sasvim sigurno treba razmotriti još jednom ovo pitanje, jer se, gotovo sa sa svih strana, može čuti podela na „novinare“ i „propagandiste“. Pogotovo je značajno rasčistiti ovo pitanje, ne sa aspekta zvanja, koliko iz ugla zakonske zaštite i bezbednosti novinara.\nU tom smislu, zanimljivo je videti kakva je evropska i svetska praksa.\nCilj ove analize je utvrđivanje postojećih standarda i praksi na osnovu kojih može da se razvije argumentovana i kvalitetna diskusija unutar novinarske profesije o pitanju da li uopšte postoji potreba za definicijom pojma novinar. Takođe, ukoliko takva potreba postoji, na osnovu kojih kriterijuma bi mogla da se rasvetli dilema ko se danas smatra novinarom? Odgovori na ova pitanja su naročito važni sa dva aspekta.\nPrvi aspekt je vezan za dilemu kome bi trebalo dati mogućnost da ima zaštitu i privilegije koje imaju novinari shvaćeni u tradicionalnom kontekstu. Ovaj ugao posmatranja vezan je prvenstveno za pitanje poverljivosti novinarskih izvora, ali i pitanje bezbednosti novinara i svih drugih koji se bave informisanjem javnosti u širem smislu.\nDrugi aspekt ove analize odnosi se na utvrđivanje kriterijuma koje novinarska udruženja postavljaju za prijem u članstvo, s obzirom na to da je široko rasprostranjeno stanovište da se članovi novinarskih udruženja i sličnih organizacija koje okupljaju profesiju smatraju novinarima i drugim medijskim radnicima.\nVeć neko vreme, širom sveta vodi se diskusija o tome ko se smatra novinarom, a ovo pitanje naročito dobija na dinamici sa tehnološkom revolucijom i razvojem interneta, koji su doveli do pojave širokog kruga novih medijskih aktera. Ti novi medijski akteri sve više preuzimaju funkcije proizvodnje i distribucije medijskih sadržaja i usluga koje su donedavno vršili isključivo mediji i novinari shvaćeni u tradicionalnom smislu.\nRazvoj digitalne tehnologije i demokratski potencijal, koji internet nosi sa sobom, fundamentalno su promenili sliku novinara i novinarstva kako je bila shvatana do tada. U današnje vreme, mnogo ljudi participira u onome što nazivamo novinarstvom. Neki od njih spadaju u krug onih koje bismo mogli da nazovemo tradicionalnim novinarima, koji se novinarstvom bave na digitalnim platformama. Ali, mnogi od njih to nisu. Širom sveta, sve više i više građana čine akt novinarstva koji služi njihovim zajednicama, koji utiče na javne debate o važnim društvenim pitanjima i koji menjaju lice novinarstva kao profesije.\nUsled toga, pitanje ko se danas smatra novinarom i ko bi mogao da uživa prava i privilegije koje imaju novinari u tradiconalnom kontekstu, dobija ozbiljno važnu ulogu, jer može imati veliki uticaj na slobodu izražavanja kao jedno od fundamentalnih ljudskih prava.\nTekst Vukašina Obradovića, u celosti, možete pročitati na sajtu RC Građanskih inicijativa.\nPrethodno Moneyval: Srbija da ne zlupotrebljava pravni sistem za suzbijanje legitimnih aktivnosti civilnog društva\nSledeće Održana debata o pravednoj energetskoj tranziciji\nBIRODI: REM da poništi odluku o izboru Branka Klanščeka za člana UO RTS\nBeograd, 22. septembar 2021. – Biro za društvena istraživanja (BIRODI) pozvao je Reg…\nNešković: Srbija je duboko medijski istraumirano društvo\nBeograd, 21. septembar 2021. – Ne zna se da je li je ponašanje vlasti incidentnije p…\nTop Tags konkurs ljudska prava Društvo Evropska komisija Srbija i Evropska unija lokalna samouprava Vlada Republike Srbije istraživanje OCD mediji Evropska unija evropske integracije vladavina prava Civilno društvo mladi


Vlasotinčani traži nove direktore "Komunalca" i "Vodovoda" - Rešetka\nVlasotinčani traži nove direktore „Komunalca“ i „Vodovoda“\nVlasotinačka lokalna samouprava raspisala je konkurse za izbor i imenovanje novih direktora javnih preduzeća “Komunalac” i “Vodovod”.\nKako se navodi u oglasu, kandidati mogu da se prijave do 7. Novembra, a u izbornom postupku će se ocenjivanjem stručne osposobljenosti, znanja i veština utvrđuje rezultat kandidata prema merilima za imenovanje direktora javnog preduzeća, koja propisuje Vlada.\n“Stručna osposobljenost, znanja i veštine kandidata za imenovanje direktora ocenjuju se uvidom u podatke iz prijave i dokaze podnete uz prijavu, pisanom i usmenom proverom, odnosno na drugi odgovarajući način shodno potrebama rada javnog preduzeća u skladu sa zakonom kojim se uređuje pravni položaj javnih preduzeća”, navodi se u oglasu konkursa.\nTakođe, stručna osposobljenost kandidata ocenjivaće se proverom sposobnosti kandidata za praktičnu primenu znanja i veština u obavljanju poslova direktora javnih preduzeća određenih u skladu sa zakonom.\nDodaj se da će se stručna osposobljenost proverava uvidom u podatke i usmeno, u razgovoru sa kandidatom.Uvidom u podatke ocenjuje se stručna osposobljenost kandidata stečena visokim obrazovanjem i stručna osposobljenost stečena radnim iskustvom,a u razgovoru se ocenjuje stručna osposobljenost kandidata na osnovu njegovih odgovora na pitanja koja se odnose na program poslovanja javnog preduzeća, korporativno upravljanje i unapređenje rada i razvoja javnog preduzeća.\nDetalje raspisanih konkursa možete pogledati OVDE.\nPrethodna vest I dalje raste broj hospitalizovanih u kovid bolnicama na jugu Srbije, u Leskovcu oboren novi rekord\nSledeća vest I drugi roman Stefana Tićmija uvršten među 200 najboljih dečjih knjiga na svetu


'Decu štiti vakcinacija odraslih'\nIzvor: B92, 11.Maj.2021, 19:47\nZdravstveno stanje devetogodišnje devojčice koja ima hemiparezu kao posledicu infekcije koronavirusom je stabilno i nepromenjeno, ali postoje još neki pridodati problemi koji se sada tretiraju i nadam se da će doći do poboljšanja njenog opšteg stanja, izjavio je jutros profesor dr Vladislav Vukomanović iz Instituta za majku i dete.\n"U Institutu se u poslednje dve do tri nedelje povećao broj bolesnika koji imaju jednu od najtežih formi bolesti koju izaziva ovaj virus, a >> Pročitaj celu vest na sajtu B92 << zove se multisistemski inflamatorni sindrom. To može da ukaže na dve stvari - da je jedan od pikova zaražavanja dece bio negde pre šest do osam nedelje i druga da je ipak manji broj dece sa teškom kliničkom slikom koja zahtevaju bolničko lečenje", rekao je Vukomanović.\n"U 50 odsto slučajeva zahvaćeno je srce, na sreću bez nekih bitnih promena, izlečenje je bilo kompletno. Oštećenje jetre, bubrega je veoma važno. Nadam se da su ove posledice prolazne, a prema kratkoročnom i srednjeročnom praćenju ova deca uglavnom potpuno ozdrave na kraju", rekao je Vukomanović.\nOn je izrazio nadu da će broj dece sa ovim sindromom vremenom padati, i dodao kako je reč o deci starijoj od pet godina koja imaju genetsku predispoziciju da razviju ovakve simptome bolesti. Kaže da uvek postoji bojazan da će se zaraza brže širiti nakon povratka dece u škole, ali na sreću ona uglavnom prođu bez simptoma posle zaražavanja ovim virusom.\n"Veoma je važno da decu štiti vakcinacija odraslih. Zato ona treba da bude u punom obimu, da se uspostavi imunska kompetentnost nacije da bi se time zaštitila i deca, a o vakcinaciji dece pričaćemo verovatno za nekoliko meseci", istakao je Vukomanović.\nSrbijaDanas.com: DR VUKOMANOVIĆ O ZAŠTITI DECE OD KORONE: Važno je da se stariji vakcinišu kako bi sačuvali zdravlje mališana\nBlic: Stanje devojčice (9) sa posledicama korone STABILNO I NEPROMENJENO Dr Vukomanović: Postoje dodatni problemi koje sada rešavamo


Tadić zahtijeva od kosovskih Srba primjenu sporazuma | Spor Srbije i Kosova Vijesti | Al Jazeera\nTadić zahtijeva od kosovskih Srba primjenu sporazuma\nTadić: 'Sporazum do kojeg se došlo u dijalogu Beograda i Prištine usklađen sa nacionalnim interesom Srbije' (EPA)\nPredsjednik Srbije Boris Tadić poručio je Srbima sa sjevera Kosova, a posebno njihovim političkim liderima, da očekuje od njih da podrže sporazum postignut u Briselu te da ne blokiraju njegovu primjenu.\n“Verujem da hoće. Ja to tražim i zahtevam od njih”, rekao je predsjednik Srbije, odgovarajući u subotu na pitanja novinara u Berlinu da li misli da će Srbi na sjeveru prihvatiti postignuti sporazum o prijelazima.\nOn je naglasio da to ne traži samo od građana, već prije svega od njihovih lidera, koji ne smiju sada da se skrivaju iza građana.\nTo se, kako je primijetio, odnosi i na njegove političke protivnike u Beogradu, koji izjavljuju da o svim pitanjima treba da odlučuju samo građani, a to znači da nisu potrebni ni vlada, ni političke institucije, nego bi o svemu odlučivali građani na referendumu, a nijedna država ne može tako da funkcionira.\nTadić je također rekao da ostaje pri stavu o potrebi uklanjanja barikada.\nPredsjednik Srbije u Berlinu je izjavio da je rješenje do kojeg se došlo u dijalogu Beograda i Prištine usklađeno sa nacionalnim interesom Srbije, da ne podrazumijeva elemente takozvane državnosti Kosova i da od Srba na sjeveru Kosova zahtijeva da ga podrže.\n“Rešenje nije idealno, ali ja čvrsto stojim iza njega”, istakao je Tadić te dodao: “Postigli smo ono što je u ovom trenutku bilo moguće postići. Ovim rešenjem ni jedna strana neće biti u potpunosti zadovoljna“.\nTadić je naglasio da sporazum „razumije isključivo kao sporazum o administrativnim prelazima, a nikako kao sporazum o granicama“ te je još jednom ponovio da Srbija nikada neće priznati nezavisnost Kosova.\nOn je u prilog tome naveo da u postignutom rješenju nema državnih simbola „takozvane države Kosova“ te da nema carinika koji bi obavljali svoju carinsku dužnost, već bi bili samo posmatrači.\nDogovorom o integriranim carinskim prijelazima riješen je glavni kamen spoticanja u dijalogu Beograda i Prištine. To podrazumijeva da na istoj tački rade predstavnici Srbije, Kosova i Eulexa.\nGlavna prištinska pregovaračica Edita Tahiri izjavila je da je postignuti dogovor o prijelazima u skladu sa Ustavom Kosova.\nZa beogradskog pregovarača Borislava Stefanovića, poseban uspjeh predstavlja povratak srpskih policajaca na Kosovo. On je u izjavi za Al Jazeeru odbacio tvrdnje da je posljednji dogovor iznuđen zbog poruka koje su stigle od Angele Merkel.\n“Mislim da je jasno da nije iznuđen dogovor, zbog toga što nas niko nije mogao da natera na takav sporazum koji je u suprotnosti sa Ustavom i rezolucijom 1244. Prema tome, oni kojima je možda iznuđeno je Priština. Samim tim što nisu uspeli da postave nikakve svoje simbole, zastave ni grbove, niti su mogli da isposluju da su Jarinje i Brnjak kao dva severna prelaza jednaki sa ostalima”, kazao je Stefanović za Al Jazeeru.\nNa zahtjev predsjednika Srbije Borisa Tadića da podrže rješenje o prijelazima politički predstavnici Srba na sjeveru Kosova u prvim reagovanjima ističu da im je sporazum neprihvatljiv ili su bili rezervisani, u očekivanju detalja dogovora.\n‘Građani razočarani i gnevni’\nPredsjednik opštine Kosovska Mitrovica Krstimir Pantić u subotu popodne je najprije izjavio da će se o dogovorenom rješenju izjasniti kad dobije zvanične informacije o detaljima sporazuma i ukoliko se utvrdi da on nije u suprotnosti sa Deklaracijom Skupštine Srbije od 31. jula, a danas je radikalizovao stav, izjavom za B92 da je dogovor neprihvatljiv.\n“Po onome što smo čuli iz medija, ono što je (šef beogradskog tima Borislav) Stefanović dogovorio sa delegacijom kosovskih Albanaca je neprihvatljivo za Srbe na Kosovu i Metohiji. Građani su razočarani i gnevni na gospodina Stefanovića“, rekao je Pantić.\nPredsjednik opštine Zvečan Dragiša Milović je rekao da je teško komentarisati sporazum s obzirom na to da ni ovaj posljednji nije u pisanoj formi predočen predstavnicima Srba, ali i zato što ovdašnje stanovništvo nema povjerenja u Stefanovića.\n“Poslednji sporazum o kom sam, kao i mnogi, informisan iz medija, a na osnovu izjave koju tumači na jednoj strani Stefanović, na drugoj Priština, a na trećoj Evropska unija, znači da je sever Kosova pušten niz vodu”, naveo je Milović za Politiku.\nOn je izrazio očekivanje da će ono što je dogovoreno u Briselu potvrditi srpska vlada i republički parlamet i dodao da će “do tada nastaviti našu dvanaestogodišnju borbu”.\nTadić pozvao na uzdržanost na Kosovu\nBoris Tadić sa predsjednikom Evropskog vijeća razgovarao o kandidaturi za EU, ekonomskoj krizi i stanju na Kosovu.\nPredsjednik opštine Kosovska Mitrovica: “Barikade ostaju”\nPredsjednik opštine Kosovska Mitrovica Krstimir Pantić izjavio je za Al Jazeeru da će bez obzira na novu retoriku zvaničnog Beograda barikade ostati. „Mi smo svih ovih sedmica imali podršku vlade i predsednika Tadića da ustrajemo“, rekao je on. „Današnji preokret tumačimo kao posledicu pritisaka koji dolaze iz EU i od strane Nemačke kako bi Srbija […]


Da su nakon ukidanja taksi preduzeća iz BiH ponovo našla put do kupaca u samoproglašenom Kosovu svjedoče podaci prema kojima je za devet mjeseci ove godine na tamošnje tržište izvezena roba vrijedna 48,89 miliona maraka, što je za oko 37 miliona više nego u istom periodu lani.\nPrivrednici iz Srpske i FBiH su na tržištu samoproglašenog Kosova ostvarivali suficit sve do novembra 2018. godine, kada je Priština uvela takse od 100 odsto na svu robu iz BiH i Srbije. Nakon mukotrpne borbe, nameti su ukinuti 1. aprila ove godine.\nPodaci Spoljnotrgovinske komore BiH pokazuju da je na domaće tržište za devet mjeseci ove godine iz samoproglašenog Kosova stigla roba vrijedna 11,49 milion maraka.\nPortparol Privredne komore RS Vladimir Blagojević kaže za "Glas Srpske" da statistički podaci potvrđuju da je roba iz BiH dobrodošla na tržištu samoproglašenog Kosova.\n- To pokazuje činjenica da je za veoma kratak period od ukidanja taksi izvoz umnogome povećan, odnosno da su se ovdašnja preduzeća brzo vratila na izgubljeno tržište - naglasio je Blagojević.\n- Nije bilo moguće izvesti robu, platiti taksu i biti konkurentan na tržištu - kazao je Blagojević.\n- Iako ukupan obim razmjene RS sa tržištem samoproglašenog Kosova na godišnjem nivou nije veliki, imajući u vidu strukturu i snagu naše privrede, svako tržište je važno - kazao je Blagojević.\nVlasnik prnjavorske firme "Komerc mali", jednog od najvećih izvoznika, Drago Malinović kaže da je po ukidanju taksi izvoz na samoproglašeno Kosovo počeo normalno da funkcioniše.\n- Za vrijeme taksi ništa nismo mogli da izvezemo, ruke su nam bile vezane. Zadovoljni smo kako je naša roba prihvaćena na inostranim tržištima - kazao je Malinović i dodao da u inostranstvo plasiraju uglavnom betonsko gvožđe.\nDirektor firme za proizvodnju konzumnih jaja "Agreks" iz Donjeg Žabara Predrag Miličić kaže da za sada robu ne izvoze u samoproglašeno Kosovo, ali da svakako razmišljaju o proširenju tržišta.\n- Ako u narednom periodu uslovi budu povoljniji, s obzirom na to da smo počeli ozbiljnu saradnju sa Sjevernom Makedonijom, nemamo ništa protiv da poslove proširimo i na samoproglašeno Kosovo - kazao je Miličić.


KONTRAMERE! Srbija i BiH ne idu u Prištinu na sastanak CEFTA! - Informer\nSrbija i Bosna i Hercegovina neće učestvovati na sastancima radnih tela CEFTA u Prištini 20. i 21. novembra, izjavio je potpredsednik srpske vlade Rasim Ljajić\nOd početka uvođenja dodatne takse od 10 odsto za robu koja se uvozi iz Srbije i Crne Gore uvoz te robe je prepolovljen, izjavio je u sredu direktor Carine Kosova Bahri Beriša.\nPremijer privremenih kosovskih institucija, Ramuš Haradinaj, nije isključio početkom nedelje mogućnost dodatnog povećanja poreza na robu iz centralne Srbije.\n- Besmisleno je da zabijamo glavu u pesak i ponašamo se kao da se ništa ne događa i da je situacija normalna, a svima nam je jasno da je nakon uvođenja takse od 10 odsto za robu iz Srbije i BiH koja dolazi na Kosovo, ovo najveća kriza od početka funkcionisanja CEFTA sporazuma - kazao je Ljajić.\n- Zamislite da u takvoj situaciji i Šarović i ja pričamo o olakšavanju trgovine i uklanjanju barijera, a mi trenutno imamo uvedene ne barijere, nego barikade od strane privremenih institucija u Prištini. I pritom se još pojedini kosovski ministri hvale time što je smanjen obim trgovine sa Srbijom - dodao je on.\nPotpredsednik Vlade ističe da je zajednički cilj Srbije i BiH da se pomenute mere uvedene od strane privremenih institucija u Prištini ukinu i da se onda "započnu razgovori ne samo ukidanju vancarinskih barijera, već o suštinskom stvaranju zajedničkog ekonomskog prostora u ovom delu Evrope2.\n13:20 Politika 4


Obuka lovnog terijera treba da počne sa navršena tri meseca, i to tako što će se štenetu davati sveže kože kunića ili lisica, ako je to moguće. Kroz igru, psi će se upoznati sa mirisima divljači. Paralelno sa davanjem koža divljači štenetu, vreme je da se počne sa radom i u veštačkom rovu, koji se pravi od dasaka.\nKroz veštački rov se pre toga provuče koža divljači, koja prilikom povlačenja ostavlja jasan trag za mladog psa.\nSa 5 meseci Nemački lovni terijer se počinje izvoditi u polje, ako je ikako moguće na neke terene gde ima i vodenih površina. Prilikom takvih izvođenja, pas će se početi sretati i sa svežim tragovima. Vremenom će se desiti da prilikom tih šetnji kroz polje mladi pas digne kojeg zeca ili fazana.\nNemački lovni terijer i kontakt sa divljači\nKontakt NLT-a sa živom grabljivicom bi se trebao desiti kad pas ima 8 meseci, i to naravno samo kroz rešetku. U tom trenutku će se najbolje videti koliko je pas spreman za rad pod zemljom u lovu. Neki psi će krenuti oštro i direktno na divljač, doći će neki ipak prilikom prvog susreta biti suzdržaniji i trebaće im više ohrabrivanja da bi krenuli na divljač.\nKada se radi obuka psa za rad u vodi, treba voditi računa da se pas angažuje da aport odradi do tri puta prilikom jednog dana obuke. Insistiranje na većem broju donošenja aporta iz vode u dužem periodu, kod psa stvara može stvoriti naviku da samo posle bacanja aportka ulazi u vodu, a to na štetu samostalnog pretraživanja vodenih površina.\nKada je u pitanju obuka Nemačkog lovnog terijera za rad na krvnom tragu, potrebna je izvesna doza upornosti, jer je u pitanju zahtevnija radnja. Na takmičenjima se krvni trag postavlja u dužini od 400 metara, a pas se pušta na trag posle dva sata. Međutim kada se pas koristi u lovištu radi pronalaženja ranjene divljači, obečno prođe mnogo više sati pre nego se pas dovede na mesto nastrela divljači.\nDa bi se kompletna obuka mogla odraditi na kvalitetan način, potrebno je da psi imaju kvalitetno odrađenu osnovnu dresuru. Tu pre svega mislim na komanu da sednu i na to da se odazivaju kad ih vodič pozove sebi.\nSticajem okolnosti da ljudi koji se na bave lovom pišu zakone i propise, trenutno je u praksi značajno otežano obučavati lovne terijere, a neke aktivnosti koje su u ranijem periodu činili nezaobilazan deo obuke sada su u potpunosti onemogućeni.\nNa kraju moram napomenuti da je rasa nemački lovni terijer, stvorena i selekcionisana da bude pomoćnik lovcu i da bilo kakvo drugačije držanje ovih pasa, na duže staze samo dovodi do degradiranja same rase. Srećom ljubitelji Nemačkih lovnih terijera ( German hunting terrier ), uspevaju za sada da rasu održe u okvirima koji su propisani standardom.


ISO/IEC 9000 predstavlja grupu standarda koji su odgovorni za izgradnju sistema upravljanja totalnim kvalitetom. Cilj implementacije ovoga standarda jeste omogućiti organizacijama da dostignu očekivanja vlasnika koja se očekuju od njih. ISO/IEC 9000 je danas implementiran u preko 180 zemalja svijeta i najpoznatiji standard iz ove grupacije jeste ISO/IEC 9001 koji je odgovoran za izgradnju Sistema za Upravljanje Kvalitetom. Sistem za upravljanje kvalitetom pomaže organizacijama da zadovolje potrebe svojih korisnika i da mogu izaći i na inostrano tržište.\nZašto implementirati ISO 9001:\n1. Kupci i korisnici usluga ga očekuju\n2. Sistemsko riješavanje problema u organizaciji\n3. Smanjeni troškovi i povećana produktivnost\n4. Fokusiranje organizacije da donese novu povećanu profitabilnost\n5. Poboljšavanje ukupnog imidža organizacije zbog tretiranja želja i zahtjeva kupaca\n6. Uspostavljanje organizacije bazirane na činjenicama.\n1. Implementacija ISO/IEC 9001 standarda – Ovaj korak rade naši certificirani ISO/IEC 9001 stručnjaci iz ATIA Consulting kompanije. Naš zadatak jeste provjeriti trenutno stanje kada su u pitanju Vaši poslovni procesi te na osnovu toga predložiti uvođenje novih poslovnih procesa po pravilima ovoga standarda. Naredni korak jeste izrada odgovorajuće dokumentacije za koju su zaduženi naši stručnjaci. Nakon toga radi se na direktnom uvođenju novih procedura koje podrazumjevaju uređenje poslovnih procesa. Potom se radi razgovor sa menadžmentom kompanije i zaposlenicima te se pripremaju zaposlenici za dolazak strane certifikacijske kuće.\n2. Certifikacija i uvođenje ISO/IEC 9001 standarda – Ovaj korak radi naša partnerska kompanija koja je zapravo certifikacijsko tijelo. Oni provjeravaju poslovne procese koje smo mi implementirali i razgovaraju sa zaposlenicima kompanije i menadžmentom sukladno preporukama koje smo im mi dali. Mi Vam garantujemo da ovo neće biti težak korak i naša dosadašnja iskustva pokazuju da je u 100% slučajeva certifikacijska kuća izdala certifikat nakon implementacije koju smo mi uradili. Mi smo odgovorni za rad sa certifikacijskom kompanijom tako da Vi za njihov rad i organizaciju ne trebate brinuti.\nMi Vam obećavamo da ćemo u najkraćem vremenskom periodu uraditi implementaciju ISO/IEC 9001 standarda po svim zadovoljavajućim normama. Garantujemo Vam da će nakon implementacije certifikacijska kompanija izdati Vam odgovarajući certifikat kojim se potvrđuje implementacija ovoga standarda.\nKoristi od implementacije ISO/IEC 9001 standarda


Miloš Spaić i Maja Rajković najbolji su atletičari 49. prvenstva Crne Gore u atletici za osobe s invaliditetom koje je juče, u okviru Evropske nedelje sporta, održano u Baru. Spaić je u bacanju kugle, u spojenim kategorijama F11, F12 i F13, slavio sa rezultatom 10,73 metra.\nTaj rezultat po tablicama Svjetske paraolimpijske konfereacije vrijedi 714 bodova. Rajković je u bacanju koplja, u kategoriji F 54, trijumfovala hicem od 11,94 metara, a taj rezultat vrijedi 493 boda.\nU trci na 100 metara za osobe s oštećenjem vida (T 12) pobijedio je Miloš Ranitović sa rezultatom 12,83 sekunde, dok je u trci na 100 metara u kolicima, kategorije T 34-54-57, najbrži Nedžad Pepić (25,58 sekundi).\nŠampion Evrope iz Groseta, Radmilo Baranin bio je najbolji u bacanju kugle (kategorija F34, 54-57) hicem od 8,72 metra, dok je u bacanju koplja, u istim kategorijama iz specijalizovane stolice, pobijedio Danilo Gojković sa rezultatom 19,51 metar.\nU bacanju diska, u kategoriji osobe s oštećenjem vida (T 11,12,13) pobijedio je Nikola Nikolić sa rezultatom 29,19 metara.\nU konkurenciji rekreativaca, kategorija F 11-12, u bacanju kugle pobijedili su Marina Živković (6,26 metara) i Boro Anđić (11,33 metara). U skoku u dalj iz mjesta najbolji su bili Marina Živković (1,67metara) i Semir Erović (2,30 metara), dok su u disciplini nadvlačenje konopca najbolje bile ekipe Bijelog Polja, u obje konkurencije.\nŠampionat je okupio 50 atletičara koji su se nadmetali u kategorijama 11-13 (osobe bez i s oštećenjem vida), 31-38 (osobe s cerebralnom paralizom), 40-47 (osobe niskog rasta i osobe s amputacijom) i 51-57 (osobe s povredom kičme).\nTakmičenje je svečano otvorio izvršni direktor Saveza slijepih Crne Gore Goran Macanović.


Polemika naprednjaka i radikala — ko je veći rusofil! - Sputnjik Srbija\n19:48 20 Oktobar 2019\n14:40 07.10.2016 (osveženo 14:47 07.10.2016) Preuzmite kraći link\nRadikali su smatrali da im, kako kažu, kao najvećoj opozicionoj partiji i rusofilima to mesto pripada, dok su naprednjaci istakli da su najviše uradili na jačanju saradnje sa Rusijom, te da shodno tome zaslužuju da imaju predsednika.\nSednicu odbora su napustile Nataša Jovanović (SRS) i Jasmina Nikolić (DJB) jer, kako su rekle tokom rasprave, njihove poslaničke grupe nisu bile na vreme obaveštene da treba da dostave kandidate za predsednike poslaničkih grupa ranije.\nPrethodno je Jovanovićeva zbog toga predlagala da se sednica prekine i da se zakaže nova.\nIznoseći argumente zašto bi radikali trebalo da imaju predsednika PGP-a za saradnju sa Rusijom, Jovanovićeva je između ostalog rekla da imaju izuzetne kontakte i saradnju sa poslanicima ruske Državne dume, a licemernim je ocenila to što „oni koji vode politiku sunovrata i hrljenja ka EU“ sada hoće da sarađuju sa Rusijom.\nNa to je reagovala Aleksandra Đurović (SNS), koja je izabrana za predsednicu PGP-a za saradnju sa Ruskom Federacijom, rekavši da ne stoje tvrdnje njene koleginice iz SRS-a da to mesto treba da im se ustupi, budući da su predstavnici naprednjaka u međunarodnim organizacijama glasali u korist Rusije i da su dosta radili na jačanju odnosa.\nPredlog Đorđa Vukadinovića iz DSS-a da Sanda Rašković Ivić bude predsednica PGP-a za saradnju sa Italijom nije prihvaćen, a članica odbora iz DJB-a Jasmina Nikolić je pitala da li može sebe da predloži za predsednicu poslaničke grupe prijateljstva sa Španijom, jer je završila španski jezik.\n„Ako to nije moguće, onda ne znam da li je Portugalija jedna od zemalja sa kojom imamo saradnju“, obratila se Nikolićeva predsedniku odbora Žarku Obradoviću.\nIpak, odbor je tokom konstituisanja poslaničkih grupa prijateljstava potvrdio predlog da predsednik PGP-a za saradnju sa Španijom bude Balint Pastor.\nOdbor je prihvatio da između ostalog predsednik PGP-a za Belorusiju bude Dragomir Karić, za BIH Aleksandar Martinović, za Bugarsku Novica Tončev, za Iran Meho Omerović, za Irak Miroslav Lazanski, Italiju Aleksandra Tomić, Kazahstan Milanka Karić, Kinu Žarko Obradović, Makedoniju Vladimir Đukanović.\nTakođe, odbor je odlučio da predsednik PGP-s za saradnju sa SAD bude Dragan Šormaz, za Saudijsku Arabiju Muamer Zukorlić, Francusku Nataša Vučković itd.


BiH: Visoki predstavnik Josep Borrell razgovarao s političkim liderima\nVisoki predstavnik/potpredsjednik Josep Borrell održao je ovog petka telefonske razgovore s političkim liderima u Bosni i Hercegovini. Obavljeni su pojedinačni razgovori sa liderom SDA Bakirom Izetbegovićem, HDZ-a BiH Draganom Čovićem i SNSD-a Miloradom Dodikom. Ovom prilikom, visoki predstavnik/potpredsjednik pozvao je sve lidere da nastave ozbiljan i suštinski dijalog kako bi se osiguralo dugoročno, održivo rješenje trenutne političke krize u zemlji. Također je pozvao čelnike Federacije BiH da ostanu posvećeni razgovorima o ustavnoj i izbornoj reformi i ubrzano rade na postizanju saglasnosti.\nVisoki predstavnik/potpredsjednik Borrell ponovio je spremnost EU, zajedno sa SAD, da se i dalje angažuje na pružanju podršci u postizanju izbalansiranog dogovora kojim se rješavaju primjedbe svih stranaka i koji bi bio u skladu sa standardima EU-a te omogućio zemlji da napreduje na svom putu prema EU. Pozvao je relevantne stranke da pokažu političku hrabrost i odlučnost kako bi se dogovor postigao na vrijeme da bi bio implementiran za predstojeće opšte izbore u oktobru.\nVisoki predstavnik/potpredsjednik podsjetio je na punu posvećenost EU teritorijalnom integritetu, suverenitetu i cjelovitosti Bosne i Hercegovine te spremnost EU da iskoristi sve dostupne instrumente iz njenog paketa alata kako bi pomogla zemlji da prevaziđe trenutnu političku krizu i u potpunosti se fokusira na neophodne reforme u skladu sa evropskom perspektivom zemlje.\nTakođer, visoki predstavnik/potpredsjednik obavijestio je da će 21. februara Vijeće za vanjske poslove detaljno razmatrati sve aspekte stanja u BiH.


Oral-B Električna četkica Pro 6000 Bela - Prodaja cena uvek najpovoljnija uz isporuku u celoj Srbiji. WebShop Kliklak\nKliklak / Nega i lepota / Četkice za zube / Oral-B Električna četkica Pro 6000 Bela\nmp cena: 14887.4 rsd\nCENA sa popustom: 13.534 RSD\nUŠTEDA: 1353 rsd\nThe Oral-B SmartSeries 6000 White električna etkica za zube sa Bluetooth konekcijom je prva ovakva četkica u svetu. Bluetooth konekcija omogućava povezivanje sa vašom Oral - B aplikacijom radi pristupa uputstvima za korišćenje. Takođe, ovde imate mogućnost da istražite oralnu negu i pronađete način koji vama najviše odgovara. Posebno dizajnirana vlakna obuhvataju ceo zub, pod ulgom od 16 stepeni. Na ovaj način se obezbeđuje pravo 3D čišćenje sa oscilirajućim, rotirajućim i pulsirajućim pokretima koji uklanjaju i do 100% više fleka nego obična četkica za zube. Senzor za pritisak se upali ukoliko pritisnete previše kako bi sprečio oštećenje zubne gleđi. Postoji 5 modela četkice: Daily Clean, Gum Care, Sensitive, Whitening i Deep Clean i timer koji vam pomaže da tretirate zube preporučena 2 minuta.Četkici odgovaraju i zamene glava sa električnih: CrossAction, 3D White, Sensitive Clean, Precision Clean, FlossAction, TriZone and Dual Clean četkica.


Vlada Srbiije usvojila Medijsku strategiju\nPremijerka Srbije Ana Brnabić napisala je na svom Tviter nalogu da je Vlada Srbije usvojila Medijsku strategiju do 2025. godine.\nIsta radna grupa nastaviće da radi na Akcionom planu za njenu impementaciju, napisala je Brnabić.\n„Hvala članovima Radne grupe i partnerima iz Evropske unije, Organizacije za evropsku bezbednost i saradnju, Ambasade Norveške i Fondacije Konrad Adenauer“, navela je Brnabić.\nOvo je prvi korak, navela je ona, ostaćemo posvećeni ovom poslu.\nMinistar kulture i informisanja Vladan Vukosavljević izjavio je 23. januara da je „konačno usaglašen tekst Medijske strategije“ i da će posle njenog usvajanja, krenuti izrada seta medijskih zakona, koji treba da regulišu mnoge stvari koje se sada dešavaju u oblasti informisanja.\n"Verujem da će u narednom kratkom roku setom medijskih zakona moći da se regulišu ta delikatna pitanja", rekao je Vukosavljević na sednici Skupštine.\nMedijska strategija vraća Vladu Srbije na popravni\nOvo je drugi pokušaj izrade nove Medijske strategije. Krajem marta 2018. godine saopšteno je da je Medijska strategija završena, iako su radnu grupu nekoliko meseci pre toga napustili predstavnici najvećih medijskih udruženja, koji su ocenili da je ta strategija nelegitiman dokument. Nakon toga predstavnici vlasti objavili su da je izrada medijske strategije obustavljena.\nMedijska strategija 'preskočila' medije\nNova radna grupa formirana je u junu 2018. U saopštenju Medijske koalicije u decembru je navedeno da su u izradi Nacrta medijske strategije Srbije do 2024. godine aktivno učestvovali i njihovi predstavnici i udruženja, ali da se situacija na medijskoj sceni iz dana u dan pogoršava.


Jaka konkurencija: Juniori bez medalje u Zrenjaninu | Stonitenis.org\nJaka konkurencija: Juniori bez medalje u Zrenjaninu\nPosle drugog dana takmičenja na Serbian Openu u Zrenjaninu poznati su pobednici juniorskih kategorija u pojedinačnoj i dubl konkurenciji. Srpski reprezentativci nisu uspeli da dođu do medalje, a najbliže tome bile su juniorke Radmila Tominjak i Reka Bezeg.\nPerspektivni srpski junior Jovan Jockov (foto: ITTF / flickr)\nIzuzetna konkurencija u zrenjaninskoj Kristalnoj dvorani jedan je od glavnih razloga zašto na spisku osvajača medalja nema domaćih stonotenisera.\nNajbliže podijumu bile su Tominjak i Bezeg koje su u igri parova zaustavljene u četvrtfinalu od ruskog para Abramian/Tentser. U istoj konkurenciji od srpskih juniorki dalje od runde od 32 nisu se plasirale Banjac i Stevanović, Kozarski i Sladeček, kao i par Glišin/Tamaš.\nNajbolji od predstavnika Srbije u juniorskom dublu bili su Jovan Jockov i Akoš Benke čiji je pohod ka medalji završen u osmini finala. Među 32 dubla našli su se Pavlović/Puhača, Jovičić/Tasovac, dok su kolo ranije takmičenje završili Petrović/Vezmar i Janković/Sejmjanović.\nU pojedinačnoj konkurenciji od srpskih juniora najbolji je bio Đorđe Petrović plasmanom u šesnaestinu finala, a u rundi od 64 eliminisani su Jovan Jockov, Đorđe Pavlović, Akoš Benke i Mladen Puhača.\nKod juniorki, maksimum Reke Bezeg bila je osmina finala, dalje od šesnaestine finala nije uspela da se plasira Radmila Tominjak, dok je Katarina Banjac zastala u rundi od 64.\nTurnir u Zrenjaninu okupio je preko 200 takmičara iz 35 zemalja, dok pod zastavom Srbije nastupa njih 36-oro. Trećeg dana takmičenja, u četvrtak 26. septembra, igraju se ekipne utakmice u obe konkurencije. Petak i subota rezervisani su za takmičenje kadeta i kadetkinja u singlu i dublu.\nRezultate ostalih repzetentativaca Srbije koji se nisu plasirali na glavnu tablu pronađite u pratećim linkovima ispod.\nDetaljni rezultati, grupe i raspored\nGalerija (prvi dan)


25. jul 2021. šefica delegacije Narodne skupštine u ISP Sanja Lakić\nGlavna tema Generalne skupštine bila je „Budućnost sveta, budućnost Evrope nakon pandemije“. Zasedanju su prisustvovali poslanici parlamenata država članica ISP, predstavnici pravoslavne crkave, međunarodnih parlamentarnih organizacija, kao i predstavnici lokalnih vlasti.\nU svom obraćanju na Generalnoj skupštini, šef stalne delegacije Narodne skupštine u ISP Sanja Lakić istakla je zadovoljstvo što je Srbija bila domaćin sastanka Međunarodnog sekretarijata, predsednika odbora i izvestilaca ISP u junu ove godine, kao prvog događaja nakon poboljšanja situacije sa pandemijom izazvane virusom Kovid-19. Lakić je istakla da se Srbija uspešno bori sa korona virusom jer je obezbedila svu potrebnu medicinsku opremu i sagradila tri velike kovid bolnice. Navela je i da je Srbija pomagala i regionu u borbi sa ovim virusom, kao i da je Beograd postao regionalni centar za vakcinaciju.\nČlan stalne delegacije Aleksandar Čotrić istakao je da će svet posle pandemije korona virusa zaista biti drugačiji, kao i da će se na međunarodnom planu još voditi zdravstvena i ekonomska borba. Naveo je da države sveta nikada nisu bile povezanije nego danas, jer celokupno čovečanstvo deli zajedničku sudbinu. Ukazao je da će u budućnosti biti najvažnije dve teme: prva je da li će biti novog talasa pandemije i kako ćemo se izboriti i pripremiti za njega i i druga tema je ekonomski oporavak.


Zbog odluke da na predsedničkim izborima ne pruži podršku svom koalicionom partneru, demokratskom kandidatu Borisu Tadiću, premijer Vojislav Koštunica, po mnogim ocenama, isplivao je na površinu kao najveći gubitnik ovih izbora. Kako će se to reflektovati na aktuelnu koalicionu vladu? Hoće li ojačala Demokratska stranka prestati da čini ustupke Koštuničinom krilu kabineta i preuzeti političku agendu vlade u svoje ruke? Hoće li, čak i u tom slučaju, kabinet u ovom sastavu opstati ili ćemo imati još jedne prevremene parlamentarne izbore?\nSagovornici Radija Slobodna Evropa, pre odgovora na ova, odgovaraju na pitanje da li bi premijer Srbije zbog očajno loše procene volje srpskog biračkog tela trebalo da ponudi ostavku na funkciju. “Naravno da bi ostavka bila častan politički čin”, kaže za Radio Slobodna Evropa bivši šef diplomatije SR Jugoslavije Goran Svilanović. U toj oceni podržava ga i analitičar Jovo Bakić:\n“Ostavka je nešto što bi čovek koji ima političke časti svakako uradio. Da li će Koštunica to uraditi - to je već drugo pitanje. Verujem da neće”.\nO tome da li će - a ako hoće, koliko i kako - u svetlu Tadićeve izborne pobede, Koštunicu koštati odluka da mu ne pruži podršku, analitičari nisu jedinstveni.\nUprkos tome što je Koštunica napravio dramatičan promašaj u proceni volje srpskog biračkog tela da se opredeli za evrointegracije, a protiv izolacije, što je upravo bio program na kojem je Tadić pobedio - ili Nikolić izgubio - Svilanović kaže da će političku situaciju iskomplikovati pitanje Kosova, koje ulazi u dramatičan rasplet i da će odluka o budućnosti vlade biti u senci tog Kosova. U kontekstu tog pitanja svi ističu potrebu za stabilnošću, sa čime se, naglašava, i sam slaže, ali ukazuje na to da su ovi izbori poslali upečatljivu poruku da ovolikom podrškom građana predsednik Tadić ne može sebi više dozvoliti da neko drugi definiše politički dnevni red Vlade.\n“Ova vlada može da opstane, ali samo ako u narednim mesecima bude upravljana od strane Demokratske stranke. To je situacija u kojoj će premijer Koštunica ili prihvatiti da ostane premijer a da se suštinske političke odluke definišu u Demokratskoj stranci – ili će se povući”, kaže Svilanović\nMože li se dogoditi da Srbija, uz lokalne i regionalne, u maju ugleda i prevremene parlamentarne izbore? Analitičar Jovo Bakić kaže:\n“Ako Boris Tadić bude dovoljno odlučan da stvari izvede na čistac, mi ćemo imati te izbore, tim pre što verujem da to i Radikalima odgovara”.\nUpitan hoće li Tadić pokazati nameru razvija stvari ka vanrednim parlamentarnim izborima, naš sagovornik kaže:\n“Bojim se da neće. U njegovoj stranci verovatno ciljaju na obezbeđivanje sinekura u dvadeset javnih preduzeća i drugde, a on sam nema onaj instinkt političke zveri. To se pokazalo nekoliko puta do sada I zbog toga sumnjam da će iskoristiti ovaj izuzetno povoljan trenutak za parlamentarne izbore”.\nGoran Svilanović smatra da ova vlada, nakon izbora, ovako kako je do sada funkcionisala – ne može opstati do kraja mandata.\n“Mi ćemo svakako imati prevremene izbore. Da li za nekoliko meseci ili za godinu dana – imaćemo ih. Ova vlada ne može da traje tri godine posle ovakvih izbornih rezultata. Ako Demokratska stranka ne počne da definiše politiku ove vlade, onda rizikuje da na narednim izborima svi glasovi koje Toma Nikolić dobije budu dovoljni za formiranje vlade Radikala”.\nSociolog Srećko Mihajlović smatra da će Koštunica i nakon ovih izbora biti vladar Srbije - sviđalo se to Srbiji ili ne. On je, kaže, izborom da ne podrži nijednog kandidata radio u svoju korist - sebi je ostavio lagodnu političku ulogu jezička na vagi.\n“Ostavio je sebi otvorena vrata za bilo koji dogovor koji mu obezbeđuje opstanak na vlasti. Mogao je da opstane na vlasti i u slučaju pobede Radikala, kao što može opstati na vlasti i u slučaju pobede demokratskog kandidata, što će se i dogoditi. To je poznata stvar: kad imate dve velike stranke i treću koja može da ulazi u koalicije, u političke saveze, i sa jednom i sa drugom stranom, onda ta stranka, bez obzira na broj glasova, ima odlučujuću ulogu. Sada takvu ulogu imaju Vojislav Koštunica i njegova stranka i dok god mu je ta uloga pri ruci, on će biti čovek broj jedan u politici Srbije. Tim pre što Demokratskoj stranci ne odgovaraju prevremeni parlamentarni izbori, niti odgovaraju bilo kome drugom u ovoj zemlji. U postojećoj situaciji ja ne vidim ozbiljnijeg razloga da se prekine funkcionisanje koalicije koja je sada na vlasti”.\nDva bloka koji čine koaliciju – DS i DSS – predstavljaju dve vlade, a ne jednu, kaže lider Lige socijaldemokrata Vojvodine Nenad Čanak, naglašavajući da se u tome išcitava vrhunsko licemerje Vojsilava Koštunice. A Tadićevu izbornu pobedu ovako definiše:\n“To nije dobitak Demokratske stranke, nego je to gubitak Tomislava Nikolića”.\nČanak naglašava da Koštunica Tadićevom pobedom nije uzdrman jer se u politici broje poslanici, a on ih i nakon predsedničkih izbora ima u istom broju. Ipak, ni Čanak ne veruje da će ova vlada doživeti regularan kraj svog mandata jer je pred Srbijom proglašenje nezavisnosti Kosova - koje će, kaže, trebati preživeti. Šef Lige socijaldemokrata Vojvodine ocenjuje da je ovo poslednji put da je Tadić pobedio profitirajući na strahu od Radikala. Upozorava da ukoliko lokalni i pokrajinski izbori ne budu efektuirali antiradikalsko raspoloženje i ako to raspoloženje ne dovede do konflikta na relaciji osvežena Demokratska stranka - demaskirana Demokratska stranka Srbije, što bi vodilo raspadu vlade – raspadu zbog principijelnih stvari - nećemo imati nikakvog razloga da očekujemo promene u funkcionisanju vlade. Upitan kako bi Demokratska stranka trebalo da se postavi prema Koštuničinom stubu vlade, Čanak odgovara:\n“Glavom bez obzira da pobegnu iz ovoga, da isprovociraju vanredne parlamentarne izbore, da se blokovski nastupi – dakle, sa jednom najširom demokratrskom koalicijom jasnih principa - protiv Radikala, SPS-a i DSS-a, kao druge strane. Liberalno-demokratska partija bi u takvim uslovima morala ili da se uključi u sve to – ili da nestane. Nema šale i nema sitnih šićardžijskih računanja kada su u pitanju strateški pomaci”.\nGlavni gubitnik ovih izbora je Vojislav Koštunica i njegova partija, kaže Milan Nikolić, čelnik Centra za proučavanje alternativa. On, međutim, ne veruje da će Demokratska stranka, iako osokoljena Tadićevom pobedom, ljuljati koalicioni čamac kojim upravlja Koštunica, ali smatra da će njena pozicija u Vladi sada biti mnogo bolja. A o tome kako će se stvari dalje razvijati odlućiće neke dramatične stvari ovih dana – potpisivanje sporazuma sa Evropskom unijom, situacija oko slanja evropske misije na Kosovo, kao i lokalni i pokrajinski izbori u maju.\n“Činjenica je, međutim, da se pokazao duboki jaz između koalicionih partnera i to je nešto što će morati da počnu da rešavaju. Da li će to rešavanje ići ka održanju ove koalicije ili pak ka raspadu koji će, na kraju krajeva, proizvesti I potrebu za novim parlamentarnim izborima – zaista ostaje da se vidi”.\nJovo Bakić nije siguran da će Tadić “izvesti” Koštunicu na izbore, a ako se to ne desi predviđa eroziju poverenja birača čijim glasovima je pobedio.\n“Može se očekivati da to erodiranje nadalje dovede i do takvog ishoda gde i Radikali mogu profitirati”.


RTCG - Radio Televizija Crne Gore - Nacionalni javni servis :: Društvo :: Desetorici advokata 1,9 miliona eura\nObjavila M.L.B. [ Dan/Mina ]\nPO SLUŽBENOJ DUŽNOSTI 19. 01. 2019. 08:20 >> 20:56 1\nAdvokatima koji su bili angažovani po službenoj dužnosti od 2014. do kraja prošle godine isplaćeno je oko 11 miliona eura pri čemu je 1,9 miliona isplaćeno desetorici advokata, pokazuju podaci Sudskog savjeta.\nPrema spiskovima koji su dostavljeni Danu, najviše novca u proteklih pet godina isplaćeno je advokatu Dragoljubu Đukanoviću i to 329,47 hiljada eura.\nDrugi na spisku je predsjednik Advokatske komore Zdravko Begović, kojem je, prema podacima Sudskog savjeta, za pet godina isplaćeno 272,8 hiljada eura, pri čemu je najveći iznos koji je dobio bio 78,4 hiljade, a isplaćen mu je 2014. godine.\nSlijedi advokat Dušan Lukšić, kojem je iz državne kase isplaćeno skoro 257,5 hiljada eura, a dok je Draganu Mitriću za pet godina isplaćeno 229 hiljada, a Miodragu Bojaniću 191 hiljada eura.\nPrema evidenciji Sudskog savjeta, advokat Branko Anđelić je za istu namjenu iz državne kas dobio 163 hiljade eura, Goran Pantović 137,2, Drago Konatar 108,1, Danilo Mićović 102 i Slobodan Novaković 95,9 hiljada eura.\nBegović je u izjavi za Dan kazao da su neistiniti navodi Sudskog savjeta i da će zbog toga tražiti odgovornost onih koji su iznijeli takve podatke.\nOn je pojasnio da je imao službene odbrane 2015. i 2016. godine kada je važilo pravilo da okrivljeni sam bira branioca po tom osnovu.\n“Neki predmeti iz tog perioda su potrajali i nakon što je ova mogućnost ukinuta tako da se ne radi o zloupotrebi”, rekao je Begović i dodao da su iz Sudskog savjeta pripisali advokatima i cifre koje su isplaćivane u vidu sudskih troškova njihovim klijentima koji su oslobođeni krivice.


Vesti online / Vesti / Ex YU / "Berlin mora opomenuti Đukanovića"\n"Berlin mora opomenuti Đukanovića"\nIzvestilac za istočno-evropsku politiku nemačkih "Zelenih" Manuel Saracin kaže da je "više etiketa, nego realnost" da je Crna Gora lider među kandidatima za EU.\nOn dodaje da Berlin "mora opomenuti" crnogorskog predsednika Mila Đukanovića, pišu danas podgoričke "Vijesti".\n- Crna Gora je deo evropske familije i treba da bude član EU, čim budu ispunjeni pristupni kriterijumi. Ali u ovom momentu proglasiti Crnu Goru za "lidera" među kandidatima za članstvo u EU je više etiketa nego realnost. Pre svega na polju korupcije i organizovanog kriminala ostaje puno toga da se uradi. I situacija u kojoj se nalaze kritički novinari i novinarke je i dalje alarmantna. Pojačavaju se napadi, a pravosudno gonjenje počinilaca ostaje nedovoljno - rekao je Saracin, koji je poslanik u Bundestagu.\nOn je dodao da je netransparentna rasprodaja važnih zaštićenih prirodnih resursa, a sve zarad zadovoljavanja pojedinačnih profitnih interesa, takođe znak da se fundamentalni evropski standardi ne poštuju.\nSaracin je posebno naglasio da nemačka vlada "mora opomenuti Mila Đukanovića zbog daljih reformi".\n- Mi "Zeleni" ćemo i dalje podržavati Crnu Goru na putu ka EU. To smo pre svega obavezni prema svima onima koji se već danas zalažu za evropske vrednosti, za demokratiju, pravnu državu, ljudska prava, slobodu štampe i zaštitu prirodne sredine - rekao je Saraci, prenose "Vijesti".\nVojska Crne Gore prodaje rakete i zolje, kupuje patrolne brodove\nEX YU Knežević: Najviše sam davao Đukanoviću\nEX YU Linta o Darmanoviću: Očekivana provokacija režima Đukanovića


Grad Prokuplje finansira vantelesnu oplodnju, zahtevi do 20. novembra - Top Novosti\nNaslovna Društvo Grad Prokuplje finansira vantelesnu oplodnju, zahtevi do 20. novembra\nGrad Prokuplje finansira vantelesnu oplodnju, zahtevi do 20. novembra\nGradska uprava je u skladu sa populacionom politikom opredelila sredstva za finansiranje vantelesne oplodnje, za bračne ili vanbračne parove koji više ne ispunjavaju kriterijume za finansiranje od strane RFZO.\nNadležni u Gradskoj upravi, ovim putem pozivaju sve zainteresovane parove da pripreme potrebnu dokumentaciju i podnesu zahteve najkasnije do 20. novembra ove godine, kako bi ostvarili pravo na finansiranje vantelesne oplodnje.\nPravo na finansiranje jednog pokušaja vantelesne oplodnje mogu da ostvare bračni (vanbračni) partneri koji su imali tri pokušaja vantelesne oplodnje bez živorođenog deteta o trošku RFZO, kao i lica koja su odbijena od strane RFZO, pri čemu i u jednom i u drugom slučaju, žena u momentu podnošenja zahteva nije navršila 45 godina.\nZahtev za ostvarivanje prava na jednokratno novčano davanje za vantelesnu oplodnju, može se preuzeti na zvaničnoj internet strani Grada Prokuplja u odeljku „Konkursi, obaveštenja i oglasi” ili na pisarnici Gradske uprave.\nSve informacije i konsultacije pre podnošenja zahteva za ostvarivanje prava na finansiranje troškova vantelesne oplodnje, mogu se dobiti na brojeve telefona 027/324-862 i 027/324-625.\nOvim programom, lokalna samouprava daje svoj doprinos rešavanju ovog problema, koji je, prema statističkim podacima, prisutan kod svakog šestog para u Srbiji.


SEKRETAR MILOŠEVIĆ OTVORIO LABORATORIJU ZA VEŠTAČKU INTELIGENCIJU I ROBORIKU – Pokrajinski sekretarijat za visoko obrazovanje i naučnoistraživačku delatnost\nSEKRETAR MILOŠEVIĆ OTVORIO LABORATORIJU ZA VEŠTAČKU INTELIGENCIJU I ROBORIKU\nPokrajinski sekretar za visoko obrazovanje i naučnoistraživačku delatnost prof. dr Zoran Milošević otvorio je danas Laboratoriju za veštačku inteligenciju i roboriku u Visokoj poslovnoj školi strukovnih studija u Novom Sadu. Tim povodom sekretar Milošević je izjavio da je naša obaveza da pratimo sve ono što čini obeležje četvrte industrijske revolucije, a to su digitalizacija u ekonomiji, ali i moderni studijski programi koji su oslonjeni na internacionalizaciju i snažnu povezanost sa privredom.\n„Ukoliko je privreda digitalizovana, logično je da će i obrazovni proces poprimiti takva obeležja. Otvaranje Laboratorije predstavlja veliki korak, jer pokazuje s jedne strane sinergiju privrede, a s druge strane visokog obrazovanja, ali i razvojno-istraživačkih inicijativa, jer daleko snažnije povezuje praksu i visoko obrazovanje“, rekao je sekretar Milošević.\nLaboratorija je formirana uz podršku Ministarstva prosvete, nauke i tehnološkog razvoja u okviru projekta Razvoj visokog obrazovanja. Svrha Laboratorije je da studentima i istraživačima Škole, omogući upoznavanje sa savremenim tehnologijama i istraživanje u oblasti veštačke inteligencije, robotike, 3d štampe i interneta, kao bitnim komponentama novog talasa industrijske revolucije „Industry 4.0.“.\nOva Laboratorija predstavlja okosnicu inoviranog studijskog programa Primenjena informatika, Visoke poslovne škole strukovnih studija u Novom Sadu. Studenti ovog programa imaće priliku da, uz mentorstvo profesora iz više nastavnih predmeta i stručnjaka iz prakse, učestvuju u projektno orijentisanim praktičnim zadacima, koji će predstavljati simulaciju rada u preduzećima. Na taj način će kroz praktičnu nastavu proveriti i povezati stečena znanja iz više predmeta, razvijati timski i preduzetnički duh, unaprediti svoje „meke veštine“ i veštine komunikacije, bliže se upoznati sa izazovima rada u preduzećima, ali i sa budućim potencijalnim poslodavcima.


Beta 11. marta 2016. 10:50\nKomitet ministara Saveta Evrope (SE) pozvao je danas Srbiju da bez odlaganja usvoji zakon kojim bi se omogućilo izvršenje presude „Ališić i drugi protiv Srbije i Slovenije“ Evropskog suda za ljudska prava i stekli uslovi za obeštećenje štediša srpskih banaka iz bivših republika SFRJ.\nU odluci usvojenoj u Strazburu navodi se da je rok za izvršenje presude istekao 16. jula 2015. godine, navedeno je u saopštenju SE.\nPredstavnici 47 zemalja članica najveće panevropske organizacije konstatovali su da su srpske vlasti dale novi predlog zakona o obeštećenju deviznih štediša i pozivaju na što hitniju primenu presude iz Strazbura.\nU slučaju da Srbija ne napravi pomak u donošenju zakona koji bi regulisao isplatu stare devizne štednje, SE će ponovo razmatrati napredak u izvršenju presude na sledećem sastanku u junu u Strazburu, saopšteno je iz ove organizacije.\nTakodje, Komitet ministara pohvalio je Sloveniju zbog donošenja zakona i uspostavljanja mehanizma za isplatu deponovane štednje u nekadašnjoj Ljubljanskoj banci koji je postao operativan u decembru.\nEvropski sud za ljudska prava, presudom iz jula 2014. godine, naložio je Srbiji i Sloveniji da preduzmu sve potrebne mere kako bi se štedišama nekadašnje Ljubljanske banke, Invest banke, Beobanke i drugih nadoknadila deponovana devizna štednja pod istim uslovima pod kojim su ove dve države vratile štednju svojim državljanima.\nObema državama tada je dat rok od godinu dana da počnu da rešavaju probleme. Prema procenama udruženja štediša, Srbija će na ime stare devizne štednje morati da isplati više od 200 miliona evra.


Izvor: B92, 01.Jun.2020, 09:47\nOd danas građani Srbije moći će da se testiraju na lični zahtev i otkriju da li imaju antitela na koronavirus.\nEpidemiolog Predrag Kon rekao je za RTS da je reč o brzim testovima koji otkrivaju prisustvo antitela IGM i IGG klase i rezultat može biti bez prisustva tih antitela. Objektivno više nismo u epidemiji, istakao je Kon.\nJedna od novih mera koja se primenjuje od danas je i ta da možemo da se testiramo i da proverimo da li smo možda imali koronavirus. Dr Predrag Kon rekao je za RTS da će se verovatno testirati, mada kako kaže, ne žuri jer nije imao zdravstvene tegobe.\nKon kaže da će testiranje biti moguće i u Gradskom zavodu, mada još nemaju dopis za samu tehniku i žiro račun, kao...\nKurir: AKO TEST POKAŽE DA STE PRELEŽALI KORONU Ovo je prva stvar koju morate da uradite!\n011vodič.com: “I SAM ĆU SE TESTIRATI” Dr Kon objašnjava kako da se testirate na antitela i proverite da li ste možda imali KORONA VIRUS\nOd danas građani Srbije moći će da se testiraju na lični zahtev i otkriju da li imaju antitela na korona virus. Epidemiolog Predrag Kon rekao je da je reč o brzim testovima koji oktrivaju prisustvo antitela IGM i IGG klase i rezultat može biti bez prisustva tih antitela. Objektino više nismo u...


Preduzetničke priče — Mihajlo Nikodijević: „Kako smo za samo 6 meseci uspeli da lansiramo proizvod na internacionalno tržište”\nPriču o startapu Tapni moći ćete da čujete 3. novembra u 18 časova.\nNa ovom događaju, 3.novembra u 18 časova, pridružiće nam se Mihajlo Nikodijević, osnivač startapa Tapni.\nNa ovom događaju imaćemo prilike da čujemo šta oni razvijaju i na koji način su za samo šest meseci napravili neverovatan iskorak. Mihajlo Nikodijević, osnivač ovog startapa odgovoriće na to šta je bio preduslov da dođu tu gde su danas i na koji način su za tako kratko vreme uspeli da lansiraju Tapni na internacionalnom nivou i pridobiju grupu najboljih anđela investitora na svoju stranu.\nMihajlo Nikodijević iz startapa Tapni ima misiju da digitalizuje vizit kartice i korisnicima omogući jednostavnu razmenu podataka.\nMihajlova preduzetnička priča biće emitovana u sredu, 3. novembra, sa početkom u 18 časova. Svi zainteresovani koji žele da čuju priču o startapu Tapni se mogu prijaviti popunjavanjem formulara na ovom linku.\n*Ovaj dogašaj omogućen je uz podršku američkog naroda putem Američke agencije za međunarodni razvoj (USAID). Sadržaj ovog događaja je isključivo odgovornost Udruženja SEE ICT i ne predstavlja nužno stavove USAID-a ili Vlade SAD.


Miteco učesnik seminara o sprovođenju Stokholmske konvencije\nTrenutno ste na stranici: Početna MITECO vesti Miteco učesnik seminara o sprovođenju Stokholmske konvencije\nKompanija Miteco je učestvovala na završnom seminaru projekta „Ažuriranje Nacionalnog implementacionog plana za sprovođenje Stokholmske konvencije o dugotrajnim organskim zagađujućim supstancama (POPs)“.\nPOPs hemikalije (Persistent Organic Pollutants) predstavljaju dugotrajne organske zagađujuće supstance odnosno organska jedinjenja koja su toksična po ljude i ostali živi svet, bioakumulativna i perzistentna u životnoj sredini.\nUčesnici seminara bili su predstavnici Ministarstva poljoprivrede i zaštite životne sredine i zamenik ministra Aleksandar Vesić, Sonja Roglić, načelnik Odeljenja za hemikalije, Dr Hristina Stevanović Čarapina, UNIDO nacionalni koordinator projekta, ako i ostali stručnjaci za primenu Stokholmske konvencije.\nCilj ovog projekta je da se ažuriraju inventari starih POPs hemikalija i pesticida i izrade inventari novih POPs hemikalija od strane nacionalnih konsultanata koji će biti angažovani od strane UNIDO, na osnovu kojih će se sačiniti nacionalni izveštaji o POPs hemikalijama koji će biti podneti Sekretarijatu Stokholmske konvencije od strane Republike Srbije. Takođe, značajna komponenta ovog projekta je i podizanje svesti svih ciljnih grupa o rizicima izloženosti POPs i merama za smanjenje ovog rizika, koje će se detaljnije definisati u Planu komunikacije i podizanja svesti o POPs hemikalijama.\nOvaj projekat realizuje Ministarstvo poljoprivrede i zaštite životne sredine u saradnji sa Organizacijom UN za industrijski razvoj (UNIDO), a finansira se od strane Globalnog fonda za životnu sredinu.


- Igokea je dobar tim bilo gde da igra i sigurno da iziskuje veoma dobru pripremu. Oni su tim sa velikim iskustvom, promenjen u odnosu na prošlu godinu, ali sa istim konceptom jer je isti trener koji radi izvanredno - rekao je Obradović, prenosi klub.\n- Moraćemo da vodimo računa o njihovoj odbrani koja je veoma specifična i da shvatimo na koji način treba da ih napadamo. Naravno, uvek imamo u vidu i to kako ćemo mi da pripremimo odbranu i kako ćemo da neutrališemo njihove najbolje igrače, odnosno način na koji žele da poentiraju u ovoj utakmici - rekao je Obradović.\n- Imaju mnogo kombinovanih odbrana na koje moramo da se spremimo i da znamo kako da ih napadamo. U odbrani da igramo fizički agresivno, kao i na poslednjim utakmicama i to je to. Idemo na pobedu - istakao je Glas.\nŽeljko Obradović KK Partizan KK Igokea


Čestitke odbojkasicama na zlatu na EP\nSeptembar 08, 2019 21:49\nPredsednik Srbije Aleksandar Vučić čestitao je večeras ženskoj odbojkaškoj reprezentaciji Srbije osvajanje zlatne medalje na Evropskom prvenstvu u Turskoj.Čestitke je uputila i predsednica Skupštine Srbije Maja Gojković.\nPredsednica Skupštine Srbije Maja Gojković čestitala je danas odbojkašicama Srbije osvajanje zlatne medale na Evropskom prvenstvu.\n"Čestitam vam na veličanstvenoj i odvažnoj igri u finalu i tokom čitavog prvenstva, kao i na predanosti i srčanosti koja vas je dovela do još jedne zlatne medalje i odbrane titule evropskih šampionki", poručila je Gojković u čestitki.\nKako je saopštila Skupština Srbije, Gojković je rekla da su osvajanjem još jedne titule odbojkašice nastavile sjajan niz odličnih rezultata na velikim takmičenjima kojima ispisuju zlatne stranice u istoriji srpske ženske odbojke.\n"Uverena sam da ćete još dugo biti na evropskom i svetskom vrhu. Hvala vam što ste obradovali čitavu zemlju. Srbija je ponosna na vas", kaže Gojković.\nGračanica: Večeras premijera baletske predstave "Fabrika lutaka" 30\nDnevnik TV Most 24. 01. 2020. 6\nDNEVNIK 23.01.2020. 8\nVlada CG: Niko Irineju ne brani dolazak 19\nDnevnik TV Most 19. 01. 2020. 10


Sloga - Radnički (subota, 15h) • Kovinac.rs - nezavisni informativni portal\nSloga – Radnički (subota, 15h)\n20. oktobra 2017. Nebojša Marinović\nSloga je deseti protivnik fudbalera Radničkog ove sezone u Vojvođanskoj ligi – istok. Utakmica u Plandištu zakazana je za subotu, 21. oktobar – 15h, a dva rivala na tabeli razdvajaju dva boda i dva mesta.\nRadnički je nešto bolje plasiran, jedanaesti je sa isto toliko bodova. U prošlom kolu, u najboljoj partiji sezone, u Kovinu, razmontiran je ŽAK – 5:0 (golovima Petrića – 2- Ignjatovića -2- i Jonovića).\nPobedu je slavila i Sloga, iznenađujuću, u Sutjesci nad domaćim Radničkim od 4:2. U pet prethodnih mečeva, ove sezone, na svom terenu, zabeležila je dve pobede i tri poraza (u poslednjem susretu savladala je Mladost iz Omoljice 3:2, koja je u Kovinu dobila Radnički 4:1).\nU prošlom prvenstvu, u dva susrta ovih rivala, Radnički je pobedio u Kovinu 4:0, dok je u Plandištu bilo 2:2.\nNa tabeli vodi Kikinda koja ima 20 bodova, jedan više od Slobode iz Novih Kozaraca, odnosno dva od Vršac junajteda.\nAutobusi ka selima od novembra? A evo koliko će koštati karta\n16. maja 2021., 6:58


- Zdravstveno najugroženije grupe koronavirusom su stariji od 55 godina, kojima virus prenose mlađe osobe i među kojima su najčešći smrtni ishodi. Dnevni rekord broja zaraženih u Nišu zabeležen je ovog 17. septembra od 400 pozitivnih. Gradski štab za vanredne situacije još jednom ističe da je vakcinacija stanovništva jedini pravi bedem porastu oboljevanja i masovnog zaražavanja - navodi se u saopštenju gradonačelnice Niša Dragane Sotirovski koja je i komandant Gradskog štaba za vanredne situacije Grada Niša.\nKako piše dalje, kolektivni imunitet protiv opakog virusa postiže se kolektivnom svešću o opasnosti s kojom smo suočeni.\n- Svaka dezinformacija izrečena u javnom prostoru relativizuje tu opasnost, a posledica toga je porast broja obolelih, hospitalizivanih i umrlih - dodaje se.\nKako se navodi u saopštenju, posle današnje sednice, Gradski štab preduzeće mere opsežne kontrole i nadzora propisanih mera zaštite na mestima na kojima se okuplja veći broj građana, a posebno u tržnim centrima, velikim marketima, javnom saobraćaju i slično.\n- Gradski štab uputio je preporuku Univerzitetu u Nišu da blagovremeno preduzme mere uoči početka školske godine i obezbedi efikasnu kontrolu poštovanja epidemiloških mera zaštite. Osnovnim i srednjim školama upućena je preporuka u kojoj se insistira na obezbeđivanju adekvatnih uslova za izvođenje kombinovane nastave u odnosu na prostor i kontrolu poštovanja propisnih mera: maska, distanca, dezinfekcija. Gradski štab će uz pomoć Stručno-operativnog tima pratiti dalji tok epidemije preduzimajući, prema potrebi, oštrije mere u odnosu na propisane u Republici Srbiji u borbi sa koronavirusom - navodi se u saopštenju komandanta Gradskog štaba za vanredne situacije Grada Niša Dragane Sotirovski.


Potpisan ugovor za izgradnju kotlarnice na gas vredan 50 miliona dinara - PPmedia\nPotpisan ugovor za izgradnju kotlarnice na gas vredan 50 miliona dinara\nPosted on\t15 марта, 2021 2:45 pm by adminpp033\nKosjerić – Ministarka zaštite životne sredine, Irena Vujović, sa predsednikom opštine Кosjerić, potpisala je ugovor za realizaciju projekta kroz koji će Gradska toplana sa mazuta biti prebačena na gas, prenosi agencija RINA. Opština Кosjerić će za ovu namenu iz državnog budžeta dobiti 50 miliona dinara.\nVeliki dan za Kosjerić, potpisan ugovor za izgradnju kotlarnice na gas, foto: Rina\n“Ovo je projekat od izuzetne važnosti, jer će se na ovaj način pospešiti rešavanje dugogodišnjeg ekološkog problema u opštini Кojserić. Čitava gradska kotlarnica je bila u jako lošem stanju, dotrajala a sada će biti izgrađena nova na gas. U planu je da budu priključene javne ustanove i škole, a sve u cilju smanjivanja aerozagađenja. Biće raspisan konkurs da i domaćinstva uz saradnju sa loklanom samoupravom zamene individualnih ložišta na ekološki prihvativiji energent. U cilju dodatnog poboljšanja kvaliteta vazduha u Кosjeriću će biti izvršene akcije pošumljavanja”, izjavila je Irena Vujović prilikom posete Кosjeriću.\nOpštinu Кosjerić obišla je i predsednica Vlade, Ana Brnabić, ističući da je rešavanje aerozagađenja u opštini Кojserić jedan od prioriteta.\n“Кvalitet vazduha, prečišćavnje otpadnih voda i upravljanje čvrstim otpadom su ključne ekološke stavke na kojima radi Vlada RS. Rešavmo probleme koji su u našj zemlji prisutni već godinama unazad. Na sastanku u Кojseriću razgovarali smo i sa gradonačlenivom Užica vezano za problem pričišćavanja otpadnih voda, a promena kotlarnice sa mazuta na gas je od velike važnosti za sve žitelje Кosjerića”, rekla je Ana Brnabić.\nIspred zgrade opštine u Кosjeriću predsednicu Vlade i ministarku Vujović sačekala je i grupa građana koji su protestvovali zbog otvaranja kamenoloma u na Gradini, pored Кojserića.\n“Кamenolom nije zagađivač vazduha, jer još uvek nije ni pušten u rad, a veliko je pitanje da li će i kada uopšte zaživeti”, naglasila je ministarka Vujović.\nPrilikom posete Кojseriću premijerka je obišla i domaću kompaniju ITN iz Кojserića ističući koliko je važno da takve kompnije postoje u Srbiji.\nОзнаке: Ana Brnabić, Kosjerić, Krsto Janjušević, VLADA SRBIJE


Vesti – Okvir\nTražnja pšenice je smanjena, ali nema ni ponude većih količina. Ratare, ipak, brine cena koja je poslednjih dana u padu. Anja Jakšić s Produktne berze u Novom Sadu kaže da je poslednja cena bila 34 dinara po kilogramu bez PDV-a. Ističe da je trenutno prisutan otkup Direkcije za robne rezerve, što takođe utiče na smanjenu aktivnost na domaćem tržištu.\nKapije EXIT festivala otvaraju se sutra u 19 časova, a očekuje se da kroz njih u četiri dana prođe više od 200.000 ljudi, saopštili su organizatori.\nIrski premijer Mihal Martin je tokom svoje prve posete Kijevu obećao Ukrajini podršku u istrazi zločina ruske vojske, osudio je rat Ruske Federacije uopšte, a takođe je govorio u prilog budućnosti Ukrajine u EU.\nInteresovanje radnika kragujevačke fabrike Fijat Krajsler automobili za rad u Slovačkoj je ispod svih očekivanja i bojim se da bismo od ponedeljka mogli imati još 800 radnika kao tehnološki višak, rekao je predsednik Samostalnog sindikata fabrike Saša Đorđević.\nN1: Jedan od najbližih saradnika Belivuka i Miljkovića priznao krivicu\nSrđan Lalić, jedan od najbližih saradnija Veljka Belivuka i Marka Miljkovića, priznao je krivična dela koja mu se stavljaju na teret, rekli su advokati novinarima ispred sudnice, javlja reporteka N1.\nTetkice i zaposleni na mestu pomoćnog osoblja u školama u Srbiji, koji primaju minimalac, nemaju pravo na dodatni iznos na ime toplog obroka i regresa za godišnji odmor pošto im je sadržan u koeficijentu, preneo je N1.\nPredsednik Srbije Aleksandar Vučić rekao je da Srbija trenutno ima velike probleme sa obezbeđivanjem dovoljnih količina goriva, pre svega dizela, ali i benzina, za potrebe građana. On je najavio zabranu izvoza dizela, kako bi ga bilo dovoljno za naše građane.\nIzvestilac Evropskog parlamenta (EP) za Srbiju Vladimir Bilčik izjavio je u Strazburu da danas usvojena rezolucija o Srbiji ne dovodi u pitanje njenu evropsku budućnost ni pitanje proširenja EU, ali da Beograd treba da načini niz koraka pre ulaska u Uniju.\nIzvestilac EP za Kosovo Viola fon Kramon izjavila je u Strazburu da očekuje da nerešeno pitanje Beograda i Prištine o registarskim tablicama bude rešeno do kraja jula.\nKreni-Promeni predali REM-u peticiju sa više od 200.000 potpisa, zahtev da rade po zakonu\nPokret „Kreni-Promeni“ predao je danas Regulatornom telu za elektronske medije (REM) 209.000 potpisa gradjana sa zahtevom da to telo „radi po zakonu“.\nListu želja učenici i roditelji mogu podneti u školama do sutra u 15 časova, a elektronski do ponoći. U protekla 24 sata elektronski je podneto 20.560 lista. U ponedeljak, 11. jula biće objavljena konačna lista želja.\nPoslanici Evropskog parlamenta će u podne na plenarnoj sednici u Strazburu glasati o ovogodiššnjem izveštaju o Srbiji kojim se izražava podrška budućem članstvu Srbije u EU, ali uz zahtev da pored vladavine prava i normalizacije odnosa sa Prištinom usklađivanje sa sankcijama Rusiji bude ključni element koji će određivati ukupan napredak Srbije na putu pristupanja.\nRadnici Fijata završili su sastanak u Predsedništvu Srbije gde su razgovarali o uslovima socijalnog programa, ali i o radu u drugim fabrikama. Saša Đorđevic iz sindikata radnika Fijata rekao je nakon sastanka da su na korak do finalnog dogovora.\nU Opštoj bolnici u Požarevcu hospitalizovana je ženska osoba iz\nsela Nabrđa kod koje je identifikovan virus Zapadnog Nila, a koji se prenosi sa\nkomaraca na čoveka.\nMinistarstvo unutrašnjih poslova Republike Srbije, u dogovoru sa nadležnim pograničnim organima Mađarske, zbog povećane frekvencije saobraćaja na ulazu i izlazu iz Republike Srbije prema Mađarskoj na početku letnje turističke sezone, produžili su radno vreme na pojedinim graničnim prelazima između te dve zemlje, saopštio je MUP.\nUdruženje „Moja Srbija“ saopštilo je da je Vladi Srbije i Ministarstvu trgovine, turizma i telekomunikacija uputilo inicijativu za produženje roka važenja dodatne kvote vaučera za odmor u Srbiji, do 20. novembra.\nNova: Tužilaštvo pozvalo inspektora Slobodana Milenkovića na razgovor\nPosebno odeljenje za suzbijanje korupcije Višeg javnog tužilaštva u Beogradu uputilo je poziv za razgovor načelniku odeljenja za suzbijanje narkotika Policijske uprave Beograd, Slobodanu Milenkoviću u svojstvu gradjanina.\nMinistarka trgovine, turizma i telekomunikacija Tatjana Matić izjavila je da je do sada podeljeno 140.000 vaučera za odmor u Srbiji.\nŠvedska će Ukrajini obezbediti još 6 miliona evra za obnovu uništene infrastrukture\nŠvedska vlada odlučila je da Ukrajini obezbedi još 6 miliona evra kao deo pomoći za obnovu uništene infrastrukture.\nEr Srbija je saopštila da je dobila zahtev od aerodroma Shipol u Amsterdamu (AMS) da od četvrtka, 7. jula, do kraja jula smanji broj sedišta u ponudi na letovima iz Amsterdama ka Beogradu.


ProCredit banka je 22. decembra, na svečanosti organizovanoj u centrali banke, proglasila dobitnike priznanja ProBiznis Lider 2009. Selekcijom u okviru 350 prijavljenih kandidata i uz angažovanje stručnog žirija, ProCredit banka je utvrdila koja su to preduzeća i preduzetnici koji su u toku prethodne godine ostvarili dobre poslovne rezultate i koji su na najuspešniji i najoriginalniji način prilagodili svoje poslovanje tržišnim izazovima u 2009. godini. Predezeće Nid Metal iz Krežbinca je osnojilo drugo mestu u kategoriji veoma malo preduzeće.\nOpširnije: Prolider iz opštine Paraćin\nPrenosimo informaciju sa sajta da u okviru turneje po Srbiji Kiki Lesendrić jedan od članova nekadašnje grupe Piloti 13.11.2009 održaće koncert i u našem gradu, Paraćinu. Koncert će biti održan u hali sportova u Paraćinu.\nU utorak 25.08.2009 godine kod kafe bara Galerija biće održan koncert Paraćinskih rok bendova (bez panike, betty boo, gang band i drugi ). Zurka počinje od 18:00h pa do 00:00h. Pozivaju se svi poštovaoci dobrog zvuka.\nXII Sajam Privrede u Paraćinu\nOd 15.10.2009 do 17.10.2009 godine u hali sportova u Paraćinu održaće se XII sajam privrede. Organizator je udruženje preduzetnika Paraćin, ulaz slobodan.\nU organizaciji paraćinskog Aero kluba “Naša krila” od 5. do 9. avgusta na aerodormu u Davidovcu biće održano 55. Državno prvenstvo u klasičnim padobranskim disciplinama sa 1000 metara na cilj i figure sa 2.000 metara.\nPo prvi put biće održano Državno takmičenje u skokovima sa 3 hiljade metara - slobodan pad padobranaca u “ving sjut” specijalnim odelima za te skokove i Prvo državno prvenstvo u takozvanim “brzim kupolama” sa 1.500 metara. Pored takmičara iz Srbije, na ovim prvenstvima učestvovaće i padobranci iz Bosne i Hercegovine, Hrvatske i Crne Gore. Potpredsednica Aero kluba “Naša krila”, Svetlana Simić, ističe da su organizaciju takmičenja pomogli brojni sponzori, Vazduhoplovni savez Srbije i Padobranski centar “Skaj” iz Paraćina, dok su pokrovitelji Skupština opština Paraćin i Sportski savez\nKoncert Jelene Tomašević 2. avgusta u Paraćinu\nZatvoreni bazeni neće raditi do 20.07.2009\nOdličnim učenicima Opštine Paraćin besplatne karte za bazene\nRekonostrukcija regionalnog puta od Paraćina do skretanja za Lebinu


Agregati - Prodaja Agregata Heron Srbija\nAgregatiOpen NavigationOpen SearchAgregatiAgregat\nAgregati Beograd, Srbija - Ukoliko su vam potrebni profesionalni agregati za električnu energiju na pravom ste mestu. U ponudi su agregati za domaćinstvo (za kuće i kućnu upotrebu), agregati za vikendice i industrijski agregati. Sve agregate odlikuje visok nivo pouzdanosti sigurnosti i bezbednosti.\nVršimo prodaju agregata na celoj terotiriji Srbije. Agregate koji su na prodaju odlikuje izuzetno visok nivo kvaliteta. Zastupnici smo i ovlašćeni distributeri Heron agregata za Srbiju, kompanija Madalbal sa centralom u Cirihu posluje u više zemalja širom Evrope.\nAgregati za električnu energiju\nElektroagregati su pouzdan izvor napajanja električnom energijom a njihov kvalitet i pouzdanost odgovoriće svim vašim zahtevima i potrebama. Bilo da su u pitanju strujni agregati za kuću domaćinstva fabrike firme skladišta, naši električni agregati i agregati na benzin su pravi izbor za vas.\nAgregati prodaja agregata април 20, 2015 by Agregati Agregati prodaja agregata U današnjim uslovima života i poslovanja važno je uvek biti spreman za sve nepredviđene okolnosti, koje vas mogu zadesiti neplanirano. Ako želite da budete sasvim sigurni da ćete uvek imati neprekidno i potpuno neometano snabdevanje električnom energijom, onda je vreme da nabavite agregat koji će vam to omogućiti. Mi vršimo prodaju agregata… Činjenice i zablude o agregatima март 24, 2015 by Agregati U prodavnicama može se nabaviti veliki broj raznoraznih agregata za struju i pumpi na pogon sa benzinskim motorom. Postoje značajne razlike u njihovoj ceni. Postavlja se pitanje, u kojoj meri cena odražava kvalitet? Mnogim poznatim proizvođačima oprema se proizvodi u Kini. Neko tamo gradi svoju fabriku, a neko naručuje proizvodnju. Za sve te firme karakteristično… Benzinski agregati март 16, 2015 by Agregati Benzinski agregati za struju su se do sada pokazali kao vrlo efikasni uređaji koji rade na benzin i mogu da obezbede dovoljne količine električne energije za snabdevanje određenih poslovnih postrojenja ili domaćinstva. Naši benzinski agregati su veoma pouzdani i proverenog kvaliteta, tako da slobodno možete koristiti i svoje tehnički najosetljivije uređaje bez ikakve bojazni da… Agregati za domaćinstvo – kuće, vikendice фебруар 19, 2015 by Agregati Agregati za domaćinstvo, kuće vikendice i uopšte za kućnu upotrebu postali su neophodan i neizostavan deo svake porodice (domaćinstva), uzimajući u obzir široku upotrebu tehnike u svakodnevnom životu. Velika zavisnost savremenog čoveka tehnikom nosi sa sobom istovremeno i probleme, kao što je slučaj sa nestankom ili nedostupnošću električne energije. Kao pogodan agregat za domaćinstvo dovoljan… Agregati Beograd Srbija – Heron Agregati јануар 10, 2015 by Agregati Heron Agregati Beograd, Srbija – U moru različitih firmi i proizvoda, kada su u pitanju agregati, naša firma se izdvaja zahvaljujući velikom iskustvu i profesionalnošću, što je najbolji garant. Heron Agregati Beograd izlaze u susret Vašim potrebama, bez obzira gde se nalazite (da li je u pitanju urbana sredina ili mesto na kome Vam nije… Heron Pumpe – Pomoć za izbor odgovarajuće pumpe децембар 24, 2014 by Agregati O Heron pumpama Heron pumpe predstavljaju idealno rešenje za zalivanje bašti i plodnih zemljišta, za transport većih količina čiste ili prljave vode. Za pogon Heron centrifugalnih pumpi koriste se pouzdani benzinski motori razvijene konstrukcije. U proizvodnji koriste se lake legure visoke čvrstoće kako bi se postigla odgovarajuća trajnost i mala masa. Zahvaljujući svojoj konstrukciji pumpe… Agregati za struju, električnu energiju децембар 8, 2014 by Agregati Agregati za struju postaju sve neophodniji u svakodnevom funkcionisanju, bez obzira da li Vam je potrban agregat za domaćinstvo ili na mestima gde je snabdevanje električnom energijom otežano ili onemogućeno, ali i u slučajevima industrijske proizvodnje. Bitno je izabrati odgovarajući agregat za struju tako što ćete pre svega uzeti u obzir za koje Vam je… Agregati cene – kvalitetni i profesionalni agregati децембар 8, 2014 by Agregati Agregati cene – kvalitetni i profesionalni agregati su danas postali neophodni u svakodnevnom životu i funkcionisanju, bez obzira da li se radi o kućnoj upotrebi (napajanje proizvoda za domaćinstvo) ili u slučajevima kada Vam električna energija nije dostupna (u prirodi, vikendici, na putu). Uzimajući u obzir Vaše potrebe i zahteve, mi Vam pružamo vrhunske proizvode,… Bešumni agregati децембар 8, 2014 by Agregati Bešumni agregati su zahvaljujući svojim karakteristikama postali neophodni u bilo kom domu, firmi, ili čak otvorenom prostoru. Na prvom mestu misli se na njegovu jednostavnu upotrebu uz minimalno korišćenje električne energije i značajno smanjenje buke. S obzirom na njegove male dimenzije, bešumni agregat je lako prenosiv, što je ključno za Vas u najrazličitijim situacijama, bilo… Skorašnji članci u vezi agregata


PORTAL KRUG - Najnoviji korona presek u Kraljevu: od 34 obrađena uzorka – osam pozitivno\nNext Article Situacija u Kraljevu bolja nego pre dve nedelje (VIDEO)\nPrema najnovijem izveštaju Zavoda za javno zdravlje Kraljevo, od 34 uzorka testirana u Direkciji za nacionalne referentne laboratorije Batajnica, Beograd novoregistrovanih pozitivnih je osam osoba.\nUkupan broj pozitivnih na novi koronavirus na teritoriji grada Kraljeva sada iznosi 1.159.\nPrema podacima iz Opšte bolnice „Studenica“, za poslednja 24 časa umro je jedan pacijent iz bolničkog kovid dela, a 67 pacijenata trenutno je na bolničkom lečenju (za poslednja 24 časa otpušteno je osam, a primljeno duplo manje pacijenata da lečenje infekcije novim koronavirusom).\nDva pacijenta nalaze se na respiratoru, a pet ih je na tzv. „neinvazivnoj ventilaciji“\nNa teriitoriji Srbije za poslednja 24 časa registrovana je još 321 kovid pozitivna osoba (51 manje nego juče). Nažalost, za poslednja 24 časa umrlo je još sedam ljudi, a 150 ih je, u bolnicama širom Srbije - na respiratorima (sedam više nego juče).\nNa bolničkom lečenju se trenutno nalaze ukupno 4.353 pacijenata, a prema podacima Republičkog kriznog štaba – za poslednja 24 sata testirane su ukupno 8.804 osobe.